AhFAAI 







SURAH AS-SAAFFAAT 

Surah Para Malaikat Yang Berbaris 

(Makkiyah) 




JUMLAH 

AYAT 





Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1-68) 






"Demi malaikat-malaikat yang berbaris dengan barisan yang 
teratur rapi (1). Dan demi malaikat-malaikat yang mengecam 
dengan sekuat kecaman (2). Dan demi malaikat-malaikat 
yang membaca zikir (3). Sesungguhnya Tuhan kamu itu 
hanya satu (4). Tuhan yang memelihara langit dan bumi dan 
segala kejadian yang ada di antara keduanya dan Tuhan 
yang menciptakan tempat-tempat terbitnya matahari. "(5) 






"Sesungguhnya Kami hiaskan langit yang dekat ini dengan 
perhiasan bintang-bintang (6). Sebagai kawalan dari segala 
syaitan penderhaka (7). Supaya mereka tidak dapat 
mendengar berita alam al-Mala'ul-A'la dan mereka ditembak 
dari segala penjuru (8). Untuk mengusir mereka, dan mereka 
akan mendapat 'azab yang berkekalan (9). Kecuali mereka 
yang mencuri dengar dengan pantas , maka mereka akan 
diburu panah api yang menembuskan (mereka). "(10) 

Oleh itu tanyakanlah mereka apakah mereka lebih sukar 
diciptakan atau makhluk-makhluk lain yang telah Kami 
cipta kan? Sesungguhnya Kami telah ciptakan mereka dari 
tanah liat yang lembut (11). Malah engkau merasa hairan 
(terhadap keingkaran mereka) dan mereka terus 
mempersenda-sendakan (bukti-bukti kekuasaan Allah) (12). 
Dan apabila mereka diberi peringatan mereka tidak 
mengambil peringatan (13). Dan apabila mereka melihat 
sesuatu bukti kekuasaan Allah mereka mencari-cari alasan 
untuk mempersenda-sendakannya (14). Dan mereka 
berkata: Ini tiada lain melainkan satu sihir yang amat 
terang. (15) 



Apabila kami telah mati dan menjadi tanah dan tulang- 
tukmg (yang reput) apakah kami akan dibangkitkan 
kembali? (16). Apakah datuk nenek Kami yang dahulu juga 
(turut) dibangkitkan kembali? (17) Katakanlah: Ya. Kamu 
akan dibangkitkan dengan keadaan yang hina-dina (18). 
Hanya dengan satu pekikan sahaja tiba-tiba mereka 
(dibangkitkan) dan melihat (satu sama lain) (19). Dan mereka 
berkata: Alangkah celakanya kami! Inilah hari balasan (20). 



Inilah hari keputusan pengadilan yang telah didustakan 
kamu (21). (Kemudian diperintahkan kepada malaikat- 
malaikat) kumpulkan orang-orang yang zalim (kafir) itu dan 
orang-orang yang seperti mereka serta segala sembahan 
yang disembahkan mereka (22). Selain Allah dan tunjukkan 
kepada mereka jalan ke Neraka Jahim (23). Dan tahankan 

mereka (di Sirat), kerana mereka akan disoal (24). Mengapa 
(sekarang) kamu tidak saling bantu membantu (seperti di 
dunia)? (25) 



Bahkan mereka pada hari ini menyerah diri belaka (26). Dan 
mereka menemui satu sama lain bersoal jawab 
(menyalahkan satu sama lain) (27). Kata (para pengikut 
kepada para pemimpin): Kamulah yang datang membisik - 
bisikkan di sebelah kanan Kami (untuk menyesatkan Kami) 
(28). Jawab (para pemimpin): Sebenarnya kamu memang 
tidak pernah beriman (29). Dan Kami sekali-kali tidak 
mempunyai kuasa di atas kamu , malah kamu sebenarnya 
satu kaum yang pelampau.(30) 



Memang telah ditetapkan di atas kita sekalian keputusan 
' azab dari Tuhan kita dan kita sekalian akan merasainya (31). 
Lalu kami sesatkan kamu kerana sesungguhnya kami adalah 
para penyesat (32). Sesungguhnya pada hari itu mereka 
semuanya sama-sama berkongsi ('azab) (33). Sesungguhnya 
demikianlah Kami bertindak terhadap pendosa-pendosa (34). 
Sebenarnya mereka dahulu apabila dikatakan kepada 
mereka: Tiada Tuhan yang lain melainkan Allah , mereka 
berlagak sombong. (35) 



Dan mereka berkata: Apakah wajar kami meninggalkan 
tuhan-tuhan kami kerana seorang penyair yang gila? (36) 
(Tidak!) Bahkan sebenarnya dia (Muhammad) telah 
membawa kebenaran dan membenarkan para rasul (yang 


dahulu) (37). Sesungguhnya kamu tetap akan merasa 'azab 
yang amat pedih (38). Dan kamu tidak akan dibalas 
melainkan mengikut dosa yang telah dilakukan kamu (39). 
Kecuali hamba-hamba Allah yang terpilih. (40) 



Untuk mereka disediakan rezeki (istimewa) yang tertentu 
(41). laitu buah-buahan dan mereka sekalian adalah orang- 
orang yang dimuliakan (42). Di dalam Syurga-syurga yang 
penuh ni'mat (43). (Bersenang-senang) di atas takhta-takhta 
dengan berhadap-hadapan (satu sama lain) (44). Diedarkan 
kepada mereka gelas-gelas minuman dari sungainya yang 




Warna putih dan amat lazat kepada para peminumnya (46). 
Tiada mengandungi sebarang bahaya dan tidak pula mereka 
mabuk kerananya (47). Dan di sisi mereka pula terdapat 
bidadari-bidadari yang hanya menumpukan pandangan 
kepada mereka dan cantik pula matanya (48). Mereka (putih 
melepak) laksana telur-telur yang tersimpan baik (49). 
Mereka bertemu satu sama lain tanya menanya. (50) 



Berkatalah salah seorang dari mereka: Sesungguhnya aku 
dahulu (di dunia) mempunyai seorang teman (51). Dia 
berkata (kepadaku): Adakah engkau dari golongan orang- 
orang yang percaya kepada (kebangkitan dan balasan)? (52) 
Apakah apabila kita telah mati dan menjadi tanah dan 
tulang-tulang yang reput, apakah kita akan (dibangkit) 
menerima balasan? (53) Lalu dia berkata (kepada saudara- 
saudaranya dalam Syurga): Apakah kamu ingin meninjau 
(bagaimana temanku itu di Neraka sekarang)? (54) Lalu dia 
pun meninjau (di dalam Neraka dan di sana) dia nampak 
temannya berada di tengah-tengah Neraka Jahim.(55) 

Dia berkata (kepada bekas temannya): Demi Allah engkau 
nyaris-nyaris menjerumuskanku di dalam kebinasaan (56). 
Jika tidak kerana ni'mat Tuhanku , sudah tentu aku termasuk 
di dalam golongan orang yang dibawa (ke dalam Neraka 
bersama engkau) (57). Bukankah kita tidak akan mati lagi 
(selepas ini)? (58) Kecuali hanya mati kali yang pertama 
sahaja dan kita juga tidak akan di'azabkan (59). 
Sesungguhnya inilah keberuntungan yang amat besar. (60) 



Untuk keberuntungan seperti inilah hendaknya orang-orang 
berusaha itu bekerja (dengan bersungguh-sungguh) (61). 
Apakah keraian yang sedemikian itu lebih baik atau pokok 
zaqqum (itu lebih baik?) (62) Sesungguhnya Kami jadikannya 
(pokok zaqqum) itu keseksaan kepada orang-orang yang 
zalim (63). Sesungguhnya zaqqum itu satu pokok yang 
tumbuh dari dasar Neraka (64). Buahnya laksana kepala- 
kepala syaitan. (65) 



Sesungguhnya mereka akan memakannya dan memenuhkan 
perut mereka dengannya (66). Kemudian mereka akan 
dihidangkan pula selepas memakan zaqqum itu minuman 
dari campuran air yang amat panas (67). Kemudian (selepas 
minum) tempat kembali mereka ialah ke Neraka Jahim 
pula. (68) 


(Latar belakang dan pokok pembicaraan) 

Surah Makkiyah ini sama dengan Surah-surah 
Makkiyah yang telah lepas, iaitu ayat-ayatnya pendek, 
nada-nadanya cepat Ia menayangkan berbagai-bagai 
pemandangan dan keadaan, berbagai-bagai 
gambaran bayangan dan penerangan-penerangan 
yang meninggalkan kesan-kesan yang mendalam dan 
kuat. 


Tujuan surah ini sama seperti surah-surah Makkiyah 
yang lain, iaitu ia bertujuan membina 'aqidah di 
dalam jiwa manusia dan membersihkannya dari segala 
rupa bentuk kepercayaan syirik. Tetapi surah ini 
membicarakan secara khusus satu bentuk 
kepercayaan syirik yang tertentu yang lumrah di 
dalam masyarakat Arab yang pertama, iaitu 
kepercayaan adanya hubungan kerabat di antara 
Allah S.W.T. dengan jin. Dongeng itu mendakwa 
bahawa hasil dari perkahwinan di antara Allah Ta'ala 
dan jin perempuan itu lahirlah malaikat-malaikat. 
Kemudian dongeng itu mendakwa lagi bahawa 
malaikat-malaikat itu semuanya perempuan dan 
mereka adalah puteri-puteri Allah. 

Dongeng itu menjadi sasaran kecaman yang kuat di 
dalam surah ini. Ia mendedahkan kegoyahan dan 
kekarutannya. Oleh sebab dongeng ini merupakan 
maudhu' yang penting yang dibicarakan oleh surah 
ini, maka ia mulakan dengan menyebut kumpulan- 
kumpulan malaikat: 



"Demi malaikat-malaikat yang berbaris dengan barisan yang 
teratur rapi (1). Dan demi malaikat-malaikat yang mengecam 
dengan sekuat kecaman (2). Dan demi malaikat-malaikat 
yang membaca zikir." (3) 

Kemudian diiringi pula dengan pembicaraan 
mengenai syaitan-syaitan penderhaka dan bagaimana 
mereka terdedah kepada tembak-tembakan panah 
api yang membinasakan mereka supaya mereka tidak 
dapat menghampiri alam al-Mala'ul-A'la dan tidak 
dapat mendengar sesuatu yang berlaku di sana. 
Andainya kejadian syaitan-syaitan itu seperti yang 
didakwakan oleh dongeng-dongeng jahiliyah tentulah 
mereka tidak akan diusir dan diburu seperti itu. Begitu 
juga surah ini menyamakan buah-buah pokok 
zaqqum yang digunakan untuk menyeksakan orang- 
orang kafir di dalam Neraka itu dengan kepala-kepala 
syaitan untuk memberi gambaran yang buruk dan 
menakutkan. Pada akhir surah ini, serangan secara 
langsung dilancarkan ke atas dongeng yang karut dan 
tidak berasas: 

"Dan tanyalah mereka apakah wajar anak-anak perempuan 
diuntukkan kepada Tuhanmu dan anak-anak lelaki 
diuntukkan kepada mereka?(149). Atau apakah benar Kami 
telah menciptakan malaikat-malaikat itu sebagai anak-anak 
perempuan dan mereka sediri menyaksikannya? (150) 
Ingatlah! Sesungguhnya kerana pembohongan mereka , 
mereka sanggup berkata (151). Allah telah beranak. Dan 
sesungguhnya mereka adalah pembohong belaka (152). 
Apakah Allah mengutamakan pilihan anak-anak perempuan 
dari anak-anak lelaki? (153). Mengapa kamu jadi begini? 
Bagaimana kamu membuat keputusan begitu? (154). Apakah 
tidak kamu berfikir?(1 55). Atau apakah kamu mempunyai 
bukti yang jelas? (156) Oleh itu bawalah kitab kamu jika 
kamu benar (157). Dan mereka telah menjalinkan hubungan 
keturunan di antara Allah dan jin itu ; sedangkan jin-jin itu 
benar-benar mengetahui bahawa mereka juga akan 
dihadirkan pada hari Qiamat (untuk menerima balasan Allah) 
(158). Maha Suci Allah dari segala pembohongan yang 
disifatkan mereka." (159) 

Di samping membicarakan bentuk kepercayaan 
syirik jahiliyah yang khusus ini, surah ini menyentuh 
juga sudut-sudut 'aqidah yang lain yang biasa 
dibicarakan oleh Surah-surah Makkiyah, iaitu ia 
mengukuhkan kepercayaan tauhid dengan berdalilkan 



" 'Sesungguhnya Tuhan kamu itu hanya satu (4). Tuhan yang 
memelihara langit dan bumi dan segala kejadian yang ada di 
antara keduanya dan Tuhan yang menciptakan tempat- 
tiempat terbitnya matahari. "(5) 

Ia menegaskan bahawa kepercayaan syirik itulah 
yang menjadi sebab mereka mendapat 'azab. Ini 
ditegaskan dicelah-celah satu pemandangan dari 
pemandangan-pemandangan Qiamat. 




"Sesungguhnya pada hari itu mereka semuanya sama-sama 
berkongsi ('azab) (33). Sesungguhnya demikianlah Kami 
bertindak terhadap pendosa-pendosa (34). Sebenarnya 
mereka dahulu apabila dikatakan kepada mereka: Tiada 
Tuhan yang lain melainkan Allah , mereka berlagak sombong 
(35). Dan mereka berkata: Apakah wajar kami meninggalkan 
tuhan-tuhan kami kerana seorang penyair yang gila? (3 6). 
(Tidak!) Bahkan sebenarnya dia (Muhammad) telah 
membawa kebenaran dan membenarkan para rasul (yang 
dahulu) (37). Sesungguhnya kamu tetap akan merasa 'azab 
yang amat pedih (38). Dan kamu tidak akan dibalas 
melainkan mengikut dosa yang telah dilakukan kamu. (39) 

Begitu juga surah ini menyentuh persoalan- 
persoalan kebangkitan selepas mati, Hisab dan 
balasan. 



"Dan mereka berkata: Ini tiada lain melainkan satu sihir yang 
amat terang (15). Apabila kami telah mati dan menjadi tanah 
dan tulang-tulang (yang reput) apakah kami akan 
dibangkitkan kembali?(1 6). Apakah datuk nenek Kami yang 
dahulu juga (turut) dibangkitkan kembali?(17). Katakanlah: 
Ya. Kamu akan dibangkitkan dengan keadaan yang hina- 
dina."(18) 

Kemudian sesuai dengan pembicaraan ini ia 
menayangkan satu pemandangan Qiamat yang 
panjang dan unik, iaitu pemandangan yang penuh 
dengan berbagai-bagai babak pergerakan dan senario 
yang mengharukan perasaan dan memeranjatkan 
hati. 


Surah ini juga menyentuh persoalan wahyu dan 
kerasulan yang disebut dalam perkataan kaum 
Musyrikin: 





"Dan mereka berkata: Apakah wajar kami meninggalkan 
tuhan-tuhan kami kerana seorang penyair yang gila? "(3 6) 


Kemudian dijawab: 


f|) i <i -1^3 


"(Tidak!) Bahkan sebenarnya dia (Muhammad) telah 
membawa kebenaran dan membenarkan para rasul (yang 
dahulu). "(37) 

Sesuai dengan kesesatan dan pendustaan mereka, 
surah ini menayangkan satu siri dari kisah-kisah para 
rasul yang lalu, iaitu Nuh, Ibrahim dan anak-anaknya, 
Musa, Harun, Hias, Lut dan Yunus. Dalam kisah-kisah 
itu ternyatalah bahawa Allah sentiasa memberi 
rahmat dan pertolongan kepada rasul-rasul-Nya dan 
menyeksakan para pendusta yang menentang 
mereka: 










"Sesungguhnya telah sesat sebelum mereka kebanyakan 
umat-umat yang terdahulu (71). Dan sesungguhnya Kami 
telah utuskan dalam kalangan mereka rasul-rasul yang 
memberi peringatan (72). Oleh itu lihatlah bagaimana akibat 
umat-umat yang telah diberi peringatan itu (73). (Mereka 
semuanya binasa) kecuali hamba-hamba Allah yang 
terpilih."(74) 


yang mencuri dengar dengan pantas, maka mereka akan 
diburu panah api yang menembuskan (mereka). "(1 0) 

Kami akan sentuhkan pemandangan-pemandangan 
Qiamat yang menarik dan pemandangan- 
pemandangan yang lain yang ditayangkan oleh surah 
ini ketika Kami membicarakannya dengan terperinci di 
tempat masing-masing di dalam surah ini. 

Di dalam kisah-kisah para rasul terutama kisah 
Ibrahim dan anak-anaknya Ismail a.s., kisah-kisah 
yang berkesan dan memberi Ilham itu sampai ke 
puncak yang mengocakkan hati manusia dengan cara 
yang begitu mendalam dan kuat 

Di samping itu dalam surah ini juga terdapat irama- 
irama yang sesuai dengan gambaran-gambaran dan 
bayangan-bayangan surah, sesuai dengan 
pemandangan-pemandangan dan keadaan- 
keadaannya, juga sesuai dengan saranan-saranannya 
yang mendalam dan bertubi-tubi itu. 

****** 

Surah ini mengulaskan maudhu'-maudhu'nya dalam 
tiga pusingan yang pokok: 


Di dalam kisah-kisah itu ditonjolkan khusus kisah 
Ibrahim dengan anaknya Ismail, iaitu kisah 
pengorbanan dan tebusan, juga ditonjolkan sifat 
kepatuhan, keta'atan dan penyerahan diri kepada 
Allah dalam bentuk gambaran yang paling indah, 
paling mendalam dan paling tinggi, iaitu puncak 
kepatuhan yang tidak dapat dicapai melainkan 
dengan keimanan yang tulen. Hanya keimanan inilah 
yang dapat mengangkatkan manusia ke puncak yang 
amat tinggi, luhur dan cemerlang itu. 

****** 

Pernyataan-pernyataan yang berkesan dan memberi 
ilham yang dibentangkan ketika membicarakan 
maudhu'-maudhu' dan persoalan-persoalan surah itu 
telah dikemukakan dalam bentuk yang jelas di dalam 
pemandangan langit dengan segala bintang- 
bintangnya, panah api dengan tembakan- 
tembakannya: 



"Sesungguhnya Kami hiaskan langit yang dekat ini dengan 
perhiasan bintang-bintang (6). Sebagai kawalan dari segala 
syaitan penderhaka (7). Supaya mereka tidak dapat 
mendengar berita alam al-Mala'ul-A'la dan mereka ditembak 
dari segala penjuru (8). Untuk mengusir mereka, dan mereka 
akan mendapat 'azab yang berkekalan (9). Kecuali mereka 


Pusingan pertama mengandungi pembukaan surah 
dengan bersumpah dengan kumpulan-kumpulan 
malaikat yang berbaris, kumpulan malaikat yang 
mengecam dan kumpulan malaikat yang membaca 
zikir untuk menegakkan Wahdaniyah Allah, iaitu 
Tuhan yang menciptakan tempat-tempat terbitnya 
matahari dan menghiaskan langit dengan perhiasan 
bintang-bintang. Kemudian ia memperkatakan 
masalah syaitan-syaitan dan bagaimana mereka cuba 
mencuri dengar berita alam al-Mala'ul-A'Ia dan 
bagaimana mereka ditembak dengan panah api, yang 
menembuskan mereka. Kemudian diiringi dengan 
satu pertanyaan yang dihadapkan kepada manusia: 
Apakah mereka lebih sukar diciptakan atau makhluk- 
makhluk, malaikat, langit, bintang-bintang, syaitan- 
syaitan dan panah api? Tujuan pertanyaan ini ialah 
untuk membodohkan pandangan mereka terhadap 
persoalan kebangkitan selepas mati dan menegakkan 
hakikat kebangkitan yang dianggap mustahil dan 
dipersenda-sendakan mereka. Oleh sebab itu ia 
menayangkan pemandangan kebangkitan selepas 
mati, pemandangan Hisab, balasan, ni'mat dan 'azab 
itu dengan panjang lebar, la merupakan satu 
pemandangan yang unik. 

Pusingan yang kedua dimulakan dengan penjelasan 
bahawa kaum Musyrikin yang sesat itu adalah sama 
dengan umat-umat yang sesat di zaman dahulu yang 
telah didatangi para rasul. Kebanyakan mereka telah 
memilih jalan yang sesat. Di antara kisah kaum-kaum 
yang diberi peringatan oleh para rasul itu ialah kaum- 
kaum Nuh, Ibrahim, Musa, Harun, Hias, Lut dan 
Yunus, kemudian ia menerangkan bagaimana akibat 
yang menimpa kaum yang diberi peringatan itu dan 
bagaimana kesudahan yang diterima oleh golongan 
orang-orang yang beriman dari mereka. 

Pusingan yang ketiga memperkatakan tentang 
dongeng-dongeng jahiliyah yang telah diterangkan 
sebelum ini, iaitu dongeng jin dan malaikat, juga 
memperkatakan tentang janji Allah yang akan 
memberi kemenangan kepada para rasuI-Nya: 



" Dan sesungguhnya sejak dari dahulu lagi keputusan Kami 
telah ditetapkan terhadap hamba-hamba Kami yang 
diutuskan menjadi para rasul itu (171). Bahawa mereka akan 
diberikan pertolongan sepenuhnya (172). Dan bahawa 
tentera Kamilah yang akan mendapat kemenangan. "(173) 

Pusingan ini ditamatkan dengan kata pengakhir 
surah yang mentanzihkan Aliah S.W.T. dan memberi 
do'a selamat sejahtera kepada para rasul dan 
seterusnya mengakui Rububiyah-Nya: 

j? ^ 




\c 




o; < s 




M Maha Sucilah Tuhanmu ; Tuhan yang mempunyai 
keagungan dari apa yang dikatakan mereka (180). Dan 
selamat sejahtera ke atas para rasul (181). Dan segala 
kepujian terpulang kepada Allah yang memelihara semesta 
alam. "(182) 

Dan semuanya itu merupakan persoalan-persoalan 
yang dikupaskan oleh surah ini. Sekarang marilah kita 
ulaskan surah ini dengan terperinci. 


(Pentafsiran ayat-ayat 1 - 5) 


Kumpulan-kumpulan Malaikat Dan Fungsi-fungsinya 




"Demi malaikat-malaikat yang berbaris dengan barisan yang 
teratur rapi (1). Dan demi malaikat-malaikat yang mengecam 
dengan sekuat kecaman (2). Dan demi malaikat-malaikat 
yang membaca zikir (3). Sesungguhnya Tuhan kamu itu 
hanya satu (4). Tuhan Yang memelihara langit dan bumi dan 
segala kejadian yang ada di antara keduanya dan Tuhan 
yang menciptakan tempat-tempat terbitnya matahari. "(5) 


Malaikat-malaikat yang berbaris, malaikat-malaikat 
yang mengecam dan malaikat-malaikat yang 
membaca zikir adalah kumpulan-kumpulan malaikat 


yang disebut di sini dengan kerja-kerja yang dilakukan 
mereka. Mungkin yang berbaris di sini ialah tubuh- 
tubuh mereka untuk mendirikan solat atau mungkin 
pula ialah sayap-sayap mereka menunggu perintah 
Allah. Malaikat-malaikat yang mengecam ialah 
malaikat-malaikat yang mengecam orang-orang yang 
melakukan maksiat ketika mencabut nyawa mereka 
atau ketika mengumpulkan mereka di padang 
Mahsyar atau ketika menyeret mereka ke dalam 
Neraka atau di dalam mana-mana keadaan atau 
tempat. Malaikat-malaikat yang membaca zikir ialah 
malaikat-malaikat yang membaca Al-Qur'an atau 
kitab-kitab suci yang lain atau maksudnya ialah 
malaikat-malaikat yang bertasbih dengan Zikrullah. 

Allah S.W.T. bersumpah dengan kumpulan- 
kumpulan malaikat ini untuk menegakkan konsep 
Wahdaniyah-Nya: 



"Sesungguhnya Tuhan kamu itu hanya satu. "(4) 

Hubungan atau pertalian sumpah ini ialah wujudnya 
dongeng yang terkenal di zaman jahiliyah orang- 
orang Arab yang menghubungkan malaikat dengan 
Allah dan menyembah mereka sebagai tuhan-tuhan 
dengan anggapan mereka sebagai puteri-puteri Allah. 

Kemudian Allah memperkenalkan diri-Nya, kepada 
manusia iaitu mengenai sifat-Nya yang sesuai dengan 
konsep Wahdaniyah: 




"Tuhan yang memelihara langit dan bumi dan ' segala 
kejadian yang ada di antara keduanya dan Tuhan yang 
menciptakan tempat-tempat terbitnya matahari. "(5) 

Langit dan bumi ini tersergam di hadapan manusia, 
la menceritakan kepada mereka tentang Allah yang 
mencipta dan mentadbirkan kerajaan langit dan bumi 
yang amat luas ini. Tiada siapa pun yang berani 
mendakwa bahawa dialah yang memiliki, menguasai 
dan mentadbirkan kerajaan alam buana ini. Tiada 
seorang pun yang mampu mengelakkan dirinya dari 
mengakui Allah sebagai Tuhan yang memiliki qudrat 
yang mutlak dan Rububiyah yang sebenar. 



"Dan segala kejadian yang ada di antara keduanya"(5) 

dari angin, awan, cahaya dan makhluk-makhluk 
seni yang diketahui manusia dari satu masa ke satu 
masa, tetapi jumlah makhluk seni yang tidak diketahui 
manusia lebih banyak dari yang telah diketahui 
mereka.. 

Kejadian langit, bumi dan segala kejadian yang ada 
di antara keduanya adalah amat besar dan agung, 
amat halus dan beraneka ragam, amat indah dan 
seimbang. Apabila manusia yang hidup hati nuraninya 

berdiri di hadapan kejadian-kejadian itu dia tidak 
dapat menahankan dirinya dari menerima kesan yang 
mendalam dan dari terpengaruh kepada 
keindahannya dan dari berfikir panjang. Manusia 
tidak mungkin melalui kejadian-kejadian yang amat 
besar tanpa mendapat kesan dan tanpa berfikir 
melainkan apabila hatinya mati. Ketika itu ia tidak 
dapat lagi menerima kesan-kesan itu dan tidak dapat 
menyambut nada-nada alam buana yang penuh 
dengan keajaiban-keajaiban itu. 



"Tuhan' yang menciptakan tempat-tempat terbitnya 
matahari. "(5) 

Setiap bintang dan planet itu ada tempat terbitnya 
masing-masing. Di sana ada berbagai-bagai tempat 
terbit di dalam setiap sudut langit yang luas saujana 
ini. Ungkapan ini mempunyai satu lagi pengertian 
yang lebih halus yang menggambarkan apa yang 
sebenar berlaku di bumi tempat kita hidup ini. Bumi di 
dalam peredaran di hadapannya matahari berturut- 
turut melahirkan tempat-tempat terbit matahari dan 
tempat-tempat terbenamnya di atas berbagai-bagai 
kawasan bumi. Mana-mana bahagian bumi yang 
berhadapan dengan matahari merupakan tempat 
terbit matahari yang menyuluh bahagian itu, 
sedangkan bahagian bumi yang bertentangan dengan 
bahagian matahari terbit itu merupakan tempat 
matahari terbenam. Pendeknya apabila bumi 
berpusing di sana terdapat tempat matahari terbit di 
satu bahagian dan pada bahagian bumi yang sebelah 
lagi terdapat pula tempat matahari terbenam, 
demikianlah seterusnya. Hakikat ini memang telah 
diketahui manusia pada masa turunnya Al-Qur'anul- 
Karim, tetapi Allah menceritakan hakikat ini juga 
kepada mereka di zaman yang lama itu. 

Peraturan yang rapi ini, di mana bersilih ganti 
munculnya tempat-tempat terbit matahari di bumi ini 
dan keindahan yang menyelubungi alam ketika 
matahari terbit itu adalah kedua-duanya wajar 
menyerapkan ke dalam hati manusia kesan-kesan 
yang memberi ilham dan mendorongkannya ke arah 
memikirkan penciptaan Allah yang amat indah dan ke 
arah beriman kepada konsep Wahdaniyah-Nya. 
Kerana di sana terdapat kesan-kesan yang nyata, yang 
menunjukkan keesaan penciptaan di alam ini, di mana 
tidak terdapat perbezaan dalam sifat-sifat penciptaan 
yang amat halus dan indah itu. 

Itulah pertalian yang sesuai apabila disebut salah 
satu sifat dari sifat-sifat Allah Yang Maha Esa di 
tempat ini. Kita akan dapat melihat bahawa ayat-ayat 
selanjutnya yang menyebut langit dan tempat-tempat 
terbit matahari itu mempunyai pertalian yang sesuai 
yang lain pula yang kita akan lihat ketika 
mengulaskan bintang-bintang, panah-panah api, 
syaitan-syaitan dan tembakan-tembakan ke atas 
mereka. 

****** 


(Pentafsiran ayat-ayat 6-10) 



"Sesungguhnya Kami hiaskan langit yang dekat ini dengan 
perhiasan bintang-bintang (6). Sebagai kawalan dari segala 
syaitan penderhaka (7). Supaya mereka tidak dapat 
mendengar berita alam al-Mala'ul-A'la dan mereka ditembak 
dari segala penjuru (8). Untuk mengusir mereka, dan mereka 
akan mendapat ' azab yang berkekalan (9). Kecuali mereka 
yang mencuri dengar dengan pantas, maka mereka akan 
diburu panah api yang menembuskan (mereka)."(l 0) 

Setelah menyentuh sebahagian dari dongeng yang 
khusus mengenai malaikat di permulaan surah, di sini 
Al-Qur'an kembali pula menyentuh bahagiannya yang 
kedua, yang khusus mengenai syaitan. Mereka 
mendakwa adanya hubungan keturunan di antara 
Allah dengan jin betina. Setengah-setengah mereka 
menyembah syaitan berdasarkan hubungan ini, juga 
berdasarkan syaitan-syaitan itu mengetahui perkara 
ghaib kerana mereka dapat berhubung dengan alam 
al-Mala'uI-A'Ia. 

Setelah menyebut langit dan bumi, kejadian- 
kejadian di antara keduanya dan tempat-tempat terbit 
iaitu sama ada tempat-tempat terbit bintang-bintang 
dan planet-planet atau tempat-tempat terbit matahari 
yang berturut-turut dan bersilih ganti di kawasan- 
kawasan bumi, maka dalam ayat ini Al-Qur'an 
menyebut pula tentang bintang-bintang: 



"Sesungguhnya Kami hiaskan langit yang dekat ini dengan 
perhiasan bintang-bintang. "(6) 

Binatang-binatang Selaku Perhiasan Alam Yang Indah 

Dengan memandang sekilas ke langit sudah cukup 
untuk melihat perhiasan itu dan untuk memahami 
bahawa keindahan itu merupakan satu unsur yang 
memang dirancangkan dalam penciptaan alam buana 
ini. Penciptaan Allah pada alam buana memang indah 
dan cantik susunannya. Keindahan pada alam buana 
ini merupakan satu sifat semuiajadi yang amat 
mendalam bukannya sifat kebetulan. Reka bentuk 
alam buana ini dibuat di atas asas keindahan struktur 
dan kesempurnaan fungsi. Segala sesuatu di alam 
buana ini diciptakan dengan kadar yang amat rapi, 
dan segala kejadian di alam buana ini melaksanakan 
fungsinya dengan halus dan tepat. Oleh sebab itulah 
alam ini kelihatan begitu permai. 

Langit dengan bintang-bintangnya yang bertaburan 
merupakan satu pemandangan yang paling indah 
yang dapat dilihat mata. Ia tidak jemu dipandang 
lama. Setiap bintang dan setiap planet berkedip-kedip 
dengan cahayanya masing-masing, la seolah-olah 
mata kekasih yang menjeling kepada anda, dan 
apabila anda memandang kepadanya ia terus 
memejamkan matanya dan bersembunyi, tetapi 
apabila anda berpaling darinya ia kembali berkedip- 
kedip dengan sinarnya yang berkilau-kilau. Usaha 
mengikuti tempat-tempat peredaran bintang-bintang 
dan perubahan manzilahnya dari satu malam ke satu 
malam dan dari satu masa ke satu masa merupakan 
satu keni'matan jiwa yang sama sekali tidak 
menjemukan. 

Kemudian ayat yang berikut menjelaskan bahawa 
bintang-bintang itu mempunyai satu fungsi yang lain, 
dan dari bintang-bintang inilah lahirnya panah-panah 
api yang menembak syaitan-syaitan supaya mereka 
jangan menghampiri alam al-Mala'ul-A'la: 

Syaitan-syaitan Ditembak Panah-panah Api 

* Kecuali mereka yang mencuri dengar dengan pantas, maka 
mereka akan diburu panah api yang menembuskan 
(mereka). "(1 0) 

Yakni dari bintang-bintang inilah dilepaskan 
tembakan-tembakan untuk memelihara langit dari 
segala syaitan penderhaka dan untuk menghalangi 
mereka dari mendengar sesuatu yang berlaku di alam 
al-Mala'ul-A'la. Apabila syaitan itu cuba mencuri 
dengar ia akan diusir oleh tembakan-tembakan dari 
segenap penjuru dan mereka akan terusir jauh. 
Kemudian di Akhirat ia akan di'azabkan pula dengan 
'azab yang berterusan. Kadang-kadang syaitan itu 
mencuri dengar dengan pantas sesuatu yang berlaku 
di alam al-Mala'ul-A'la lalu ia diburu semasa turunnya 
oleh tembakan-tembakan panah-panah api lalu 
membakarkannya. 

Kita tidak mengetahui bagaimana syaitan itu 
mendengar sesuatu di alam al-Mala'ul-A'la itu, 
bagaimana ia mencuri dengar dengan pantas dan 
bagaimana ia ditembak dengan panah-panah api, 
kerana semuanya ini adalah perkara-perkara ghaib 
yang tidak mampu difaham oleh kita manusia. Apa 
yang menjadi kewajipan kita ialah percaya kepada 
segala keterangan yang datang dari sisi Allah 
mengenai perkara-perkara yang ghaib itu. Bukankah 
segala apa yang kita ketahui mengenai alam buana ini 
hanya kulit-kulitnya sahaja? 

Yang penting di sini ialah syaitan-syaitan yang 
ditahan dari sampai ke alam al-Mala'uI A'la dan dari 
mendengar sesuatu yang berlangsung di sana itu 
telah didakwa oleh kaum Musyrikin bahawa syaitan- 
syaitan itu mempunyai hubungan ipar dengan Allah. 
Andainya dakwaan mereka itu benar tentulah cara 


layanan terhadap mereka berubah. Masakan ipar 
birasnya pula diburu, ditembak dan dibakar. 

****** 

(Pentafsiran ayat-ayat 11 - 17] 

Setelah menyebut hal malaikat-malaikat, langit 
bumi dan makhluk-makhluk yang wujud di antara 
keduanya, hal bintang yang menghiasi langit yang 
dekat dan hal syaitan yang ditembak dengan panah 
api, maka Al-Qur'an memerintah Rasulullah s.a.w. 
bertanya kaum Musyrikin apakah kejadian diri mereka 
lebih sukar diciptakan atau makhluk-makhluk lain 
lebih sukar dari mereka? Dan andainya makhluk- 
makhluk itu lebih sukar dari kejadian diri mereka, 
maka mengapakah pula mereka merasa pelik dan 
mempersenda-sendakan persoalan kebangkitan 
selepas mati? Mengapa mereka menganggapkannya 
sebagai mustahil berlaku, sedangkan kebangkitan 
selepas mati itu tidak dapat dibandingkan dengan 
penciptaan makhluk-makhluk yang besar itu? 



"Oleh itu tanyakanlah mereka apakah mereka lebih sukar 
diciptakan atau makhluk-makhluk lain yang telah Kami 
ciptakan ? Sesungguhnya Kami telah ciptakan mereka dari 
tanah liat yang lembut (1 1). Malah engkau merasa hairan 
(terhadap keingkaran mereka) dan mereka terus 
mempersenda-sendakan (bukti-bukti kekuasaan Allah) (12). 
Dan apabila mereka diberi peringatan mereka tidak 
mengambil peringatan (13). Dan apabila mereka melihat 
sesuatu bukti kekuasaan Allah mereka mencari-cari alasan 
untuk mempersenda-sendakannya (14). Dan mereka 
berkata: Ini tiada lain melainkan satu sihir yang amat terang 
(15). Apabila kami telah mati dan menjadi tanah dan tulang- 
tulang (yang reput) apakah kami akan dibangkitkan 
kembali? (16) Apakah datuk nenek Kami yang dahulu juga 
(turut) dibangkitkan kembali? "(17) 

Kebangkitan Semula Selepas Mati Itu Bukanlah 
Sesuatu Yang Sukar 

Maksudnya, bertanyalah kepada mereka jika 
malaikat-malaikat, langit dan bumi, makhluk-makhluk 
yang wujud di antara kedua-duanya, syaitan-syaitan. 

bintang-bintang dan panah-panah api semuanya 
merupakan makhluk-makhluk yang diciptakan Allah, 
maka apakah penciptaan diri mereka lebih sukar dari 
penciptaan alam-alam dan makhluk-makhluk 
tersebut? 


dan pengajaran. Mereka menerima ayat-ayat Allah 
dengan ejekan yang keterlaluan dan mereka mencari- 
cari sebab dan alasan untuk mencemuhkannya 
sebagaimana yang dapat difaham dari kata-kata 


Jawapan memang tidak ditunggu-tunggu dari 
mereka kerana perkara ini terlalu terang, malah 
pertanyaan di sini merupakan pertanyaan untuk 
mengecam dan melahirkan kehairanan terhadap sikap 
mereka yang pelik dan untuk mempersenda-sendakan 
cara mereka berfikir dan menilaikan persoalan itu. 
Oleh sebab itu Al-Qur'an menyebut kepada mereka 
bahan kejadian mereka yang pertama iaitu tanah liat 
yang lembut yang merupakan sebahagian dari bumi 
yang menjadi salah satu dari makhluk-makhluk 
tersebut: 




r- 



O' J 

♦ V V\« ** 


a 


"Sesungguhnya Kami telah ciptakan mereka dari tanah liat 
yang lembut "(1 1) 


Mereka sudah tentu bukannya makhluk yang lebih 
sukar diciptakan dari makhluk-makhluk yang disebut 
tadi. Sikap mereka sungguh aneh. Mereka 
mempersenda-sendakan bukti-bukti kekuasaan Aliah 
dan janji Allah yang akan membangkit dan 
menghidupkan mereka kembaii. 


Perbuatan mereka ini menimbulkan kehairanan 
pada hati Rasulullah s.a.w., kerana perbuatan ini 
memperlihatkan pendirian mereka yang bingung: 



"Malah engkau merasa hairan (terhadap keingkaran mereka) 
dan mereka terus mempersenda-sendakan (bukti-bukti 
kekuasaan Allah) (12). Dan apabila mereka diberi peringatan 
mereka tidak mengambil peringatan (13). Dan apabila 
mereka melihat sesuatu bukti kekuasaan Allah mereka 
mencari-cari alasan untuk mempersenda-sendakannya."(1 4) 


Sikap Yang Am at Mengh airankan 

Memang wajar bagi Rasulullah s.a.w. merasa hairan 
terhadap sikap mereka, kerana orang yang beriman 
yang melihat Allah di dalam hatinya seperti yang 
dilihat Muhammad s.a.w. dan melihat pula berbagai- 
bagai bukti kekuasaan Allah yang amat jelas itu 
tentulah merasa hairan bagaimana hati mereka buta 
dari memandang hakikat itu dan bagaimana mereka 
sanggup mengambil sikap yang pelik ini? 

Ketika Rasulullah s.a.w sedang merasa pelik 
terhadap sikap mereka yang aneh itu, mereka terus 
mempersenda-sendakan persoalan-persoalan yang 
amat jelas yang dikemukakan kepada mereka sama 
ada mengenai konsep Wahdaniyah Allah atau 
mengenai kebangkitan selepas mati. Hati mereka 
terus buta dan tertutup kepada sebarang peringatan 


Di antara alasan-alasan itu ialah mereka sifatkan Al- 
Qur'an itu sebagai sihir dan mempersenda- 
sendakannya apabila Al-Qur'an menjanjikan mereka 



"Dan mereka berkata: Ini tiada lain melainkan satu sihir yang 
amat terang (15). Apabila kami telah mati dan menjadi tanah 
dan tulang-tulang (yang reput) apakah kami akan 
dibangkitkan kembali? (16) Apakah datuk nenek Kami yang 
dahulu juga (turut) dibangkitkan kembali? "(17) 

Mereka lalai dari melihat kesan-kesan qudrat Ilahi 
yang terdapat di sekeliling mereka dan pada kejadian 
diri mereka sendiri. Mereka lalai dari melihat kesan 
qudrat Ilahi pada kejadian langit dan bumi, kejadian 
makhluk-makhluk di antara keduanya, kejadian 
bintang-bintang dan panah-panah api, kejadian 
malaikat, syaitan dan kejadian mereka sendiri yang 
diciptakan dari tanah liat yang lembut. Mereka lalai 
dari melihat seluruh kesan qudrat Ilahi ini dan 
memandang mustahil bahawa qudrat Ilahi ini dapat 
menghidupkan mereka dan datuk nenek mereka 
kembali apabila mereka telah-mati dan menjadi tanah 
dan tulang-tulang yang reput, sedangkan urusan 
membangkit dan menghidupkan kembali orang yang 
telah mati bukanlah merupakan sesuatu yang pelik 
dan mustahil kepada qudrat Ilahi bagi siapa yang 
melihat realiti ini dan merenunginya sebentar dalam 
sorotan bukti-bukti yang disaksikan di merata pelosok 
alam dan di dalam kejadian diri mereka sendiri. 


(Pentafsiran ayat-ayat 18 - 68) 

Oleh sebab mereka tidak merenungi bukti-bukti 
yang disaksikan itu dengan tenang dan tenteram, 
maka Al-Qur'an menggerakkan mereka dengan keras 
supaya menyaksikan pemandangan mereka sedang 
dibangkitkan kembali di Akhirat, la menggambarkan 
mereka dalam keadaan kacau-bilau: 1 



"Katakanlah: Ya. Kamu akan dibangkitkan dengan keadaan 
yang hina-dina. "(18) 


1 Untuk menghuraikan pemandangan ini kami pinjam beberapa 
muka surat dari buku: “ oTjSil cA iAluU” dengan 

sedikit ubah suai. 

Ya, kamu dan datuk nenek kamu yang dahulu akan 
dibangkitkan kembali dengan keadaan yang hina- 
dina, menyerah diri tanpa membantah dan tanpa 
enggan menurut perintah. Kemudian AI-Qur'an 
menjelaskan bagaimana peristiwa itu berlaku. 

Tiba-tiba mereka berada di hadapan satu 
pemandangan dari pemandangan-pemandangan 
yang panjang yang menyentuh berbagai-bagai sudut 
dan menggunakan berbagai-bagai uslub, iaitu 
pemandangan yang menayangkan berbagai-bagai 
pergerakan dan diselang seli sekali dengan cara cerita 
dan sekali pula dengan cara dialog. Peristiwa- 
peristiwa dan pergerakan-pergerakan itu diselang 
pula dengan ulasan-ulasan yang menjadikan 
pemandangan itu satu pemandangan yang sempurna 
dan cukup hidup: 


Senario Kebangkitan Semula 



"Hanya dengan satu pekikan sahaja tiba-tiba mereka 
(dibangkitkan) dan melihat (satu sama lain). "(19 ) ' 


Demikianlah peristiwa itu berlaku dalam sekelip 
mata sahaja iaitu dalam jangka masa satu pekikan 
sahaja. Ia dinamakan "pekikan" untuk menunjukkan 
bahawa peristiwa itu amat dahsyat dan keras, juga 
untuk menunjukkan bahawa peristiwa itu berlaku 
dengan perintah Ilahi yang Maha Tinggi: 



"Tiba-tiba mereka (dibangkitkan) dan melihat (satu sama 
lain). "(19) 


kemudian secara mendadak pula mereka menjerit-jerit 



"Dan mereka berkata: Alangkah celakanya kami! Inilah hari 
balasan. "(20) 


Ketika mereka sedang berada dalam kebingungan, 
tiba-tiba mereka mendengar suara kecaman yang 
tidak didugai mereka: 




n 'f * s-, s s 

"Inilah hari keputusan pengadilan yang teiah didustakan 
kamu. "(21) 


Demikianlah penerangan itu berpindah dari cerita 
kepada percakapan yang dituju kepada orang-orang 
yang mendustakan hari Qiamat. Kemudian perintah 
dikeluarkan kepada para malaikat yang ditugas 
melaksanakan arahan: 




"(Kemudian diperintahkan kepada malaikat-malaikat) 
kumpulkan orang-orang yang zalim (kafir) itu dan orang- 
orang yang seperti mereka serta segala sembahan yang 
disembahkan mereka (22). Selain Allah dan tunjukkan 
kepada mereka jalan ke Neraka Jahim (23). Dan tahankan 
mereka (di Sirat), kerana mereka akan disoal. "(24) 

Yakni himpunkan orang-orang yang zalim itu dan 
orang-orang yang berdosa seperti mereka kerana 
mereka adalah pasangan-pasangan yang sebulu. 
Perintah ini merupakan satu perintah yang keras dan 
mengandungi penghinaan yang begitu nyata dalam 
ungkapan "Tunjukkan kepada mereka jalan ke 
Neraka Jahim" itulah petunjuk yang paling ganjil dan 
itulah jawapan yang setimpal kepada mereka yang 
telah memilih kesesatan dari petunjuk yang lurus. 
Andainya di dunia mereka tidak mendapat petunjuk 
ke jalan yang lurus, maka pada hari ini biarlah mereka 
mendapat petunjuk ke jalan Neraka Jahim. 

Kini mereka diberi petunjuk, iaitu petunjuk ke 
Neraka Jahim dan mereka disuruh berdiri untuk 
disoal. Inilah perkataan yang mengandungi kecaman 
yang dihadapkan kepada mereka dalam bentuk 
pertanyaan yang lurus: 



"Mengapa (sekarang) kamu tidak saling bantu membantu 
(seperti di dunia)? "(25) 

Yakni mengapa kamu tidak bantu membantu satu 
sama lain ketika kamu sekalian berada di sini? 
Bukankah kamu memerlukan pembantu yang dapat 
menolong kamu? Sedangkan bersama kamu terdapat 
tuhan-tuhan yang telah disembahkan kamu. 

Sudah tentu tiada jawapan dan tiada percakapan, 
malah yang ada ialah ulasan sahaja: 



"Bahkan mereka pada hari ini menyerah diri belaka. "(26) 

Seluruh mereka menyerah patuh sama ada yang 
menyembah dan yang disembah. Kemudian sekali lagi 
Al-Qur'an berpindah dari dialog kepada cerita. Ia 
menayangkan pemandangan mereka yang sedang 
bertengkar sesama mereka. 



"Dan mereka menemui satu sama lain bersoaljawab 
(menyalahkan satu sama lain) (27). Kata (para pengikut 
kepada para pemimpin): Kamulah yang datang membisik- 
bisikkan di sebelah kanan kami (untuk menyesatkan 
kami). "(28) 

Kamulah yang datang di sebelah kanan kami 
membisik-bisikkan kepada kami. Oleh kerana itu 

kamulah yang bertanggungjawab terhadap nasib 
malang yang telah menimpa kami sekarang. 
Ungkapan "datang di sebelah kanan" merupakan 
gambaran biasa yang dilakukan oleh orang yang 
hendak membisikkan, perkara-perkara rahsia kepada 
seseorang. 


Ketika itu orang-orang yang tertuduh itu pun tampil 
menolak tuduhan itu dan meletakkan seluruh 
tanggung-jawab kepada orang-orang menuduh 
mereka. 


"Jawab (para pemimpin) sebenarnya kamu memang tidak 
pernah beriman."(29) 




Yakni bukannya bisikan-bisikan kami yang telah 
menyesatkan kamu setelah kamu beriman dan 
mendapat hidayat 


iJo[aj 


v 

} 'Dan kami sekali-kali tidak mempunyai kuasa di atas 
kamu ."(30) 


Yakni kami tidak pernah menggunakan apa-apa 
pengaruh kami untuk memaksa kamu menerima 
pendapat-pendapat kami yang tidak disukai kamu. 



"Malah kamu sebenarnya satu kaum yang pelampau. "(30) 


Yang melewati batas kebenaran dan bersikap zalim. 

"Memang telah ditetapkan di atas kita sekalian keputusan 
'azab dari Tuhan kita , dan kita sekalian akan 

merasainya."(31 ) 


Kami dan kamu tetap akan merasakan janji 'azab 
itu. Kamu telah tergelincir bersama kami dengan 
sebab kamu mempunyai persediaan menerima 
kesesatan. Kami tidak berbuat apa-apa kepada kamu, 
cumanya kamulah yang mengikut kesesatan kami: 







"Lalu kami sesatkan kamu kerana sesungguhnya kami adalah 
para penyesat "(32) 


Di sini datang pula satu pengumuman lagi seolah- 
olah satu hukuman yang diumumkan kepada 
khalayak yang ramai, iaitu pengumuman yang 
menerangkan sebab-sebab mereka di'azab, di 
samping mendedahkan perbuatan-perbuatan mereka 
di dunia. Inilah yang menyebabkan mereka menerima 
keputusan Allah terhadap mereka, iaitu keputusan 
mendapat 'azab di Akhirat: 




"Sesungguhnya pada hari itu mereka semuanya sama-sama 
berkongsi ('azab) (33). Sesungguhnya demikianlah Kami 
bertindak terhadap pendosa-pendosa (34). Sebenarnya 
mereka dahulu apabila dikatakan kepada mereka: Tiada 
Tuhan yang lain melainkan Allah , mereka berlagak sombong 
(35). Dan mereka berkata: Apakah wajar kami meninggalkan 
tuhan-tuhan kami kerana seorang penyair yang gila? "(3 6) 


Kemudian pengumuman itu disambung dengan 
kecaman terhadap mereka yang mengeluarkan 
perkataan yang keji itu: 











"(Tidak!) Bahkan sebenarnya dia (Muhammad) telah 
membawa kebenaran dan membenarkan para rasul (yang 
dahulu) (37). Sesungguhnya kamu tetap akan merasa 'azab 
yang amat pedih (38). Dan kamu tidak akan dibalas 
melainkan mengikut dosa yang telah dilakukan kamu (39). 
Kecuali hamba-hamba Allah yang terpilih. "(40) 


Sesuai dengan menyebut hamba-hamba Allah yang 
terpilih yang dikecualikan dari 'azab yang pedih itu, 
Al-Qur'an menayangkan pula keadaan mereka pada 
hari Qiamat secara bercerita sebagai perbandingan 
dengan keadaan 'azab yang pedih yang diterima para 



"Untuk mereka disediakan rezeki (istimewa) yang tertentu 
(41). Iaitu buah-buahan dan mereka sekalian adalah orang- 
orang yang dimuliakan (42). Di dalam Syurga-syurga yang 
penuh ni'mat (43). (Bersenang-senang) di atas takhta-takhta 
dengan berhadap-hadapan (satu sama lain) (44). Diedarkan 
kepada mereka gelas-gelas minuman dari sungainya yang 
mengalir (45). Warna putih dan amat lazat kepada para 
peminumnya (46). Tiada mengandungi sebarang bahaya dan 

tidak pula mereka mabuk kerananya (47). Dan di sisi mereka 
pula terdapat bidadari-bidadari yang hanya menumpukan 
pandangan kepada mereka dan cantik pula matanya (48). 
Mereka (putih melepak) laksana telur-telur yang tersimpan 
baik." (49) 


Itulah ni'mat yang berganda-ganda yang 
merangkulkan segala jenis keni'matan, iaitu ni'mat- 
ni'mat rohaniyah dan ni'mat-ni'mat kebendaan. 
Setiap orang mendapat segala bentuk ni'mat yang 
disukainya. 

Mula-mula mereka disebut sebagai mukhlasin 

(O j ^Ra ); 



"Hamba-hamba Allah yang bersih. "(40) 

Itulah darjah penghormatan yang tinggi, kemudian 
mereka disebut pula sebagai: 



"Orang-orang yang dimuliakan "(42) 

di kalangan al-Mala'ul-A'la. Alangkah banyaknya 
penghormatan yang diterima mereka. Di samping itu 
mereka dihidangkan dengan "buah-buahan" ketika 
mereka berehat di atas: 



"Takhta-takhta berhadap-hadapan satu sama lain. "(44) 


Mereka diberi layanan sepenuhnya tanpa 
mengeluarkan apa-apa tenaga di dalam Syurga yang 
penuh dengan kerehatan, keredhaan dan keni'matan 
itu: 

(n) 6 

"Diedarkan kepada mereka gelas-gelas minuman dari 
sungainya yang mengalir (45). Warna putih dan amat lazat 
kepada para peminumnya (46). Tiada mengandungi 
sebarang bahaya dan tidak pula mereka mabuk 
kerananya. "(47) 




' 4 I 



Itulah sifat-sifat minuman yang paling, baik, yang 
memberi kelazatan minum dan menghindarkan segala 
akibat buruknya. Dia bukannya arak yang 
memeningkan kepala dan hidangannya tidak pula 
terhalang atau terputus sehingga menghilangkan 
keni'matan dan kelazatannya. 



hanya menumpukan pandangan kepada mereka dan cantik 
pula matanya."(48) 


Yakni bidadari-bidadari yang pemalu. Mata mereka 
hanya tertumpu kepada pasangan-pasangan mereka 


sahaja kerana sifat mereka yang pemalu dan sopan 
santun. Mereka mempunyai mata-mata luas yang 
cantik. Mereka adalah bidadari pingitan yang lemah 
lembut dan gebu: 
j) 


"Mereka (putih melepak) laksana telur-telur yang tersimpan 
baik. "(49) 


Yang tidak pernah disentuh oleh tangan-tangan 
yang lain dan tidak pernah dilihat oleh mata yang 
ramai. 


Meninjau Teman Lama Dunia Yang Sedang Berada 
Dalam Neraka 


Kemudian Al-Qur'an meneruskan cerita mengenai 
hamba-hamba-Nya yang terpilih yang dikurniakan 
segala ragam keni'matan sedang berbual-bual dengan 
tenang. Mereka mengenangkan cerita-cerita mereka 
di zaman lampau di dunia dan mengingatkan 
kedudukan mereka sekarang ini ialah sebagai 
perbandingan dengan keadaan orang-orang yang 
berdosa yang bertengkar sesama mereka yang telah 
diterangkan di awal pemandangan tadi. Dalam 
perbualan itu tiba-tiba salah seorang dari mereka 
terkenang kepada zaman silamnya, lalu ia pun 
menceritakan sebahagian dari peristiwa yang telah 
berlaku kepadanya: 



"Berkatalah salah seorang dari mereka: Sesungguhnya aku 
dahulu (di dunia) mempunyai seorang teman(51). Dia 
berkata (kepadaku): Adakah engkau dari golongan orang- 
orang yang percaya kepada (kebangkitan dan balasan)? (52) 
Apakah apabila kita telah mati dan menjadi tanah dan 
tulang-tulang yang reput apakah kita akan (dibangkit) 
menerima balasan? "(53) 


Temannya itu mendustakan hari Akhirat dan 
bertanya kepadanya dengan kehairanan: Apakah dia 
juga termasuk di dalam golongan orang yang percaya 
bahawa manusia akan dibangkitkan kembali selepas 
mati dan akan dibalaskan amalan-amalan mereka 
setelah mereka mati dan menjadi tanah dan tulang- 
tulang? 


Ketika dia menceritakan kisah temannya itu kepada 
saudara-saudaranya, terlintaslah di dalam hatinya 
untuk memeriksa nasib kesudahan yang telah 
menimpa temannya itu dan dia tahu bahawa 
temannya itu telah dimasukkan ke dalam Neraka, lalu 
dia mengajak saudaranya meninjau bersama-sama 
dengannya: 




U 

"Lalu dia berkata (kepada saudara-saudaranya dalam 
Syurga): Apakah kamu ingin meninjau (bagaimana temanku 
itu di dalam Neraka sekarang?) (54) Lalu dia pun meninjau 
(di dalam Neraka dan di sana) dia nampak temannya berada 
di tengah-tengah Neraka Jahim."(55) 


Dan di waktu itu dia pun menuju kepada temannya 
yang dilihatnya berada di tengah Neraka untuk 
berkata kepadanya: Hai awak! Bukankah dahulu 
awak hampir-hampir menjerumuskan aku ke dalam 
kebinasaan kerana hasutan dan godaanmu. Nasibku 
baik kerana rahmat Aliah telah menyelamatkan aku 
dari mendengar hasutanmu: 

(|J} O J ^ 


"Dia berkata (kepada bekas temannya): Demi Allah engkau 
nyaris-nyaris menjerumuskanku di dalam kebinasaan (56). 
Jika tidak kerana ni'mat Tuhanku , sudah tentu aku termasuk 
di dalam golongan orang yang dibawa (ke dalam Neraka 
bersama engkau). "(57) 


Yakni sudah tentu aku termasuk dalam kumpulan 
orang-orang yang diseret bersama engkau. 


Pemandangan temannya yang berada di tengah 
Neraka itu menyedarkannya betapa limpahnya ni'mat 
Allah yang telah dicapai olehnya dan saudara- 
saudaranya dari hamba-hamba Allah yang terpilih. 
Kerana itu dia mahu mengesah dan meninjau kembali 
ni'mat itu dan meyakini bahawa dia akan terus 
menghayatinya buat selama-lamanya. Dia mahu 
berbuat begitu untuk berlazat-lazat dengan 
keni'matan itu dan menambahkan lagi 





"Bukankah kita tidak akan mati lagi (selepas ini)? (58) Kecuali 
hanya mati kali yang pertama sahaja dan kita juga tidak akan 
di'azabkan (59). Sesungguhnya inilah keberuntungan yang 
amat besar. "(60) 


Di sini datang pula satu pengumuman yang 
menggerak dan mendorongkan hati manusia supaya 
berusaha dan berlumba-Iumba ke arah mencapai 
kesudahan yang seperti itu: 



"Untuk ni'mat seperti inilah hendaknya sekalian yang 
berusaha itu berusaha (dengan bersungguh-sungguh). "(61) 

Yakni untuk ni'mat yang seperti inilah, iaitu ni'mat 
yang tidak akan hilang dan kehabisan, ni'mat yang 
tidak akan diiringi maut dan tidak akan terancam 
kepada 'azab hendaknya setiap orang berusaha dan 
bekerja. Ni'mat inilah yang wajar diberi sepenuh 
perhatian. Selain dari ni'mat ini, iaitu dari ni'mat- 


ni'mat yang membuat manusia menghabiskan umur 5 
mereka untuk mendapatkannya adalah ni'mat yang 
amat kecil dibandingkan dengan ni'mat yang kekal 
abadi itu. 


Supaya ternyata dengan jelas adanya perbezaan 
yang amat besar di antara balasan ni'mat Syurga yang 
kekal abadi, aman damai dan penuh kepuasan itu 
dengan balasan 'azab yang menunggu golongan 
manusia yang kafir, maka Al-Qur'an berpindah pula 
kepada menjelaskan balasan 'azab yang menunggu 
golongan ini selepas upacara Mahsyar dan Hisab yang 
telah disebut di permulaan pemandangan ini. 

JL 


oj>cZj 



"Apakah keraian yang sedemikian itu lebih baik atau pokok 
zaqqum (itu lebih baik?) (62) Sesungguhnya Kami jadikannya 
(pokok zaqqum) itu keseksaan kepada orang-orang yang 
zalim. "(63) 


Yakni apakah ni'mat Syurga yang kekal abadi dan 
merupakan tempat kediaman yang terbaik itu lebih 
baik atau pokok zaqqum? 


Apakah pokok zaqqum itu? 



"Sesungguhnya zaqqum itu satu pokok yang tumbuh dari 
dasar Neraka (64). Buahnya laksana kepala-kepala 
syaitan. "(65) 


Manusia tidak tahu bagaimana kepala syaitan itu, 
tetapi ia tidak syak lagi amat menakutkan. Dengan 
semata-mata mengimaginasikan kepala syaitan itu 
sahaja sudah cukup untuk menimbulkan rasa gerun 
dan takut. Bagaimana pula jika kepala syaitan itu 
merupakan buah-buahan untuk dimakan mereka dan 
diisikan penuh di dalam perut mereka? 


Allah telah menjadikan pokok zaqqum ini suatu 
ujian kepada orang-orang yang zalim (kafir). Apabila 
mereka mendengar namanya, mereka mempersenda- 
sendakannya. Mereka berkata: "Bagaimana pokok 
boleh tumbuh di dalam Neraka dengan tidak 
terbakar". Abu JahI ibn Hisyam pernah memperolok- 
olokkannya dengan katanya: "Wahai orang-orang 
Quraysy! Adakah kamu tahu apakah pokok zaqqum 
yang ditakut-takutkan Muhammad kepada kamu?" 
Jawab mereka: "Tidak". Lalu dia berkata: "Itulah 
tamar 'Ajwah Madinah yang dicampur dengan 
mentega. Jika kita makannya kita akan telannya 
dengan selesa". Tetapi pokok zaqqum ini adalah satu 
makanan yang berlainan dari makanan yang diketahui 
mereka. 



"Sesungguhnya mereka akan memakannya dan 
memenuhkan perut mereka dengannya. "(66) 

Bentuk buahnya seperti kepala syaitan. Ia menikam 
haikum-halkum mereka dan membakar perut-perut 
mereka. Ia tumbuh di dasar Neraka dan tidak 
terbakar, kerana ia dari jenis api Neraka. Mereka 
mencari air sejuk untuk menghilangkan kehausan 
mereka, lalu mereka minum air panas selepas 
memakan buah zaqqum: 

"Kemudian mereka akan dihidangkan pula selepas memakan 
zaqqum itu minuman dari campuran air yang amat 
panas/' (67) 

Setelah selesai makan mereka meninggalkan 
hidangan itu kembali ke tempat kediaman mereka 
yang kekal abadi. Alangkah dahsyatnya tempat 
kediaman mereka! 

"Kemudian (selepas minum) tempat kembali mereka ialah ke 
Neraka Jahim pula. "(68) 

Dengan ini tamatlah pemandangan yang unik itu 
dan berakhirlah pusingan pertama surah ini. 
Pemandangan ini seolah-olah merupakan sepotongan 
dari realiti yang dapat disaksikan. 




(Kumpulan ayat-ayat 69 - 148) 





j\ Jjij 

"Sesungguhnya mereka dapati 
di dalam kesesatan (69). Lalu mereka mengikut jejak langkah 
mereka dengan terburu-buru (70). Sesungguhnya telah sesat 
sebelum mereka kebanyakan umat-umat yang dahulu (71). 
Dan sesungguhnya Kami telah utuskan dalam kalangan 
mereka rasul-rasul yang memberi peringatan (72). Oleh itu 
lihatlah bagaimana akibat umat-umat yang telah diberi 
peringatan itu(73). (Mereka semuanya binasa) kecuali 
hamba-hamba Allah yang terpilih (74). Dan sesungguhnya 
Nuh telah berdo'a kepada Kami . ’ maka sesungguhnya 
Kamilah sebaik-baik penerima do'a (75). Dan Kami telah 
menyelamatkannya serta keluarganya dari malapetaka yang 
besar (76). Dan Kami telah jadikan zuriat mereka sahaja yang 
tinggal hidup (77). Dan Kami telah tinggal kepadanya (nama 
yang harum) di kalangan generasi yang kemudian(78). 
Selamat sejahtera ke atas Nuh di kalangan manusia seluruh 
alam (79). Demikianlah Kami mengurniakan balasan kepada 
para Muhsinin (80). Sesungguhnya dia (Nuh) dari hamba- 
hamba Kami yang Mu 'min (81). Kemudian Kami telah 
menenggelamkan orang-orang yang lain (yang 
mendustakannya)" (82). 




datuk nenek mereka berada 



/S- 










"Dan sesungguhnya 
golongannya ialah Ibrahim (83). (Kenangilah) ketika dia 
datang kepada Tuhannya dengan hati yang sejahtera (84). 
(Kenangilah) ketika dia berkata kepada bapanya dan 
kaumnya: Apakah yang kamu sembah? (85) Apakah kerana 
pembohongan kamu hendak menyembah tuhan-tuhan yang 
lain dari Allah? (86) Apa fikiran kamu terhadap Tuhan 




% 

di antara orang yang mengikut 

semesta alam? (87) Lalu dia memandang sekilas kepada 
bintang-bintang (88). Kemudian berkata: Sesungguhnya aku 
sakit (89). Lalu mereka pun berpaling meninggalkannya (90). 
Kemudian (secara diam-diam) dia menuju kepada tuhan- 
tuhan mereka dan berkata: Mengapa kamu tidak 
makan? (91). Mengapa kamu tidak bercakap? (92) Lalu 
(secara diam-diam) dia menghadapi berhala-berhala itu dan 
memukulnya dengan tangan kanan (93). Lalu mereka 
tergesa-gesa datang mendapatkannya (94). Dia berkata: 
Apakah patut kamu menyembah tuhan yang dipahatkan 
oleh kamu sendiri? (95). Sedangkan Aliahlah yang telah 
menciptakan kamu dan mengetahui apa yang dibuatkan 
kamu" (96). 



© o***?* Uj UpS 

"Lalu mereka berkata: Dirikanlah satu bangunan untuk 
(membakarnya) dan campakkannya ke dalam api (97). 
Mereka mahu melakukan tipu daya untuk 

(membinasakannya) lalu Kami jadikan mereka orang-orang 
yang kalah (gagal) (98) . Dan dia berkata: Sesungguhnya aku 
akan pergi mengadap Tuhanku. Dia akan memberi hidayat 
kepadaku (99). Wahai Tuhanku! Kurniakanlah kepada Kami 
seorang anak dari golongan para Salihin (100). Lalu Kami 
sampaikan kepadanya berita gembira bahawa dia akan 
mendapat seorang anak yang amat sabar (101). Dan apabila 
anak itu sampai ke peringkat umur dapat berusaha 
bersamanya dia berkata: Wahai anakku! Sesungguhnya 
ayahanda melihat di dalam mimpi bahawa ayahanda 
menyembelihkan anakanda. Oleh itu fikirkanlah apa 
pendapat anakanda? Jawab anak itu: Wahai ayahandaku! 
Buatlah apa yang telah diperintahkan kepada ayahanda i, 
insya' Allah ayahanda akan dapati anakanda dari golongan 
yang sabar (102). Setelah kedua-duanya berserah bulat-bulat 
menjunjung perintah dan dia telah membaringkan anaknya 
di atas pelipisnya "( 1 03). 



_ ^ * y 'Y* 

"Dan Kami menyerunya: Wahai Ibrahim ! (104) 

Sesungguhnya engkau telah membenarkan mimpi itu. 
Demikianlah Kami mengurniakan balasan kepada para 
Muhsinin (105). Sesungguhnya ini adalah suatu ujian yang 
amat jelas (106). Dan Kami telah tebuskan anaknya dengan 
seekor binatang sembelihan yang besar (107). Dan Kami 
telah tinggalkan kepadanya (nama yang harum) di kalangan 
generasi yang kemudian (108). Selamat sejahtera ke atas 
Ibrahim (109). Demikianlah Kami mengurniakan balasan 
kepada para Muhsinin (110). Sesungguhnya dia dari hamba- 
hamba Kami yang Mu'min (111). Dan Kami sampaikan 
kepadanya berita gembira bahawa dia akan mendapat lshaq 
yang akan menjadi seorang nabi dari para Solehin (1 12). Dan 
Kami telah limpahkan keberkatan ke atasnya dan ke atas 
lshaq f dan di antara zuriat keduanya ada yang melakukan 
kebaikan (beriman) dan ada pula yang menzalimi diri sendiri 
(kafir) dengan terang-terangan"(1 13). 



"Dan sesungguhnya Kami telah melimpahkan ni'mat Kami 
ke atas Musa dan Harun (114). Dan Kami telah 
menyelamatkan kedua-duanya serta kaum mereka dari 
malapetaka yang besar (115). Dan Kami telah menolong 
kedua-duanya lalu mereka menjadi orang-orang yang 
menang (116). Dan Kami telah mengurniakan kepada 
keduanya kitab suci yang jelas (117). Dan Kami telah 
memberi hidayat kepada keduanya ke jalan yang lurus (118). 
Dan Kami tinggalkan kepada keduanya (nama yang haram) 

di kalangan generasi yang kemudian (119). Selamat 
sejahtera ke atas Musa dan Harun (120). Demikianlah Kami 
mengurniakan balasan kepada para Muhsinin (121). 
Sesungguhnya kedua-duanya adalah dari hamba-hamba 
Kami yang mu'min " (122). 



'Dan sesungguhnya Hias itu adalah dari para rasul (123). 
(Kenangilah) ketika ia berkata kepada kaumnya: Hendaklah 
kamu bertaqwa kepada Allah (124). Apakah patut kamu 
menyembah berhala Ba'l dan meninggalkan Allah sebaik- 
baik Pencipta? (125) Allah itulah Tuhan kamu dan Tuhan 
datuk nenek kamu yang dahulu kala (126). Lalu mereka 
mendustakannya i, maka kerana itu mereka akan diseretkan 
(ke dalam Neraka) (127). Kecuali hamba-hamba Allah yang 
terpilih (128). Dan Kami tinggalkan kepadanya (nama yang 
harum) di kalangan generasi yang kemudian (129). Selamat 
sejahtera ke atas Hias (130). Demikianlah Kami 
mengurniakan balasan kepada para Muhsinin (131). 
Sesungguhnya dia dari hamba-hamba Kami yang Mu'min" 



c 'Dan sesungguhnya Lut adalah dari para rasul (133). 
(Kenangilah) ketika Kami menyelamatkannya dan sekalian 
keluarganya (134). Kecuali seorang perempuan tua (isterinya) 
yang termasuk dalam golongan yang tinggal (dalam 'azab 


kebinasaan) (135). Kemudian Kami telah binasakan orang- 
orang yang lain (136). Dan sesungguhnya kamu (orang- 
orang Quraysy) memang melalui kesan-kesan peninggalan 
mereka di waktu pagi (137). Dan di waktu malam i, 
mengapakah kamu tidak mahu berfikir? (138) 



"Dan sesungguhnya Yunus adalah dari para rasul (139). 
(Kenangilah) ketika dia melarikan diri menaiki bahtera yang 
penuh sarat (140). Dia turut mengundi dan telah menjadi 
dari orang-orang yang kalah (141). Lalu dia ditelan seekor 
ikan yang besar dan dia telah melakukan perbuatan yang 
wajar dicela (142). Jika tidak kerana dia seorang dari orang- 
orang yang banyak bertasbih kepada Allah (143). Tentulah 
dia akan tinggal dalam perut ikan itu hingga ke hari manusia 
dibangkitkan kembali (144). Lalu Kami campakkannya keluar 
di tebing pantai yang tandus, sedangkan dia sakit (145). Dan 
Kami tumbuhkan pokok labu yang menaunginya (146). Dan 
Kami telah utuskannya kepada (kaumnya) yang seramai 
seratus ribu jiwa atau lebih (147). Lalu mereka beriman. Oleh 
itu Kami anugerahkan mereka keni'matan hidup hingga ke 
suatu masa yang tertentu" (148). 

Di dalam pelajaran ini AI-Qur'an kembali dari 
pusingan pertama mengembara di alam Akhirat, alam 
ni'mat dan negeri-negeri 'azab untuk memulai satu 
pusingan yang baru meninjau sejarah manusia iaitu 
menyusul jejak-jejak umat-umat purbakala yang telah 
berlalu. Di sini ia menayangkan kisah hidayat dan 
kesesatan sejak angkatan pertama manusia lagi. Dan 
ternyatalah bahawa kisah-kisah itu adalah satu kisah 
yang berulang-ulang, malah ternyatalah bahawa 
kaum Musyrikin yang menentang Rasulullah s.a.w. 
dengan kekufuran dan kesesatan di Makkah itu 
adalah saki-baki kaum-kaum pendusta yang sesat. Al- 
Qur'an mendedahkan kepada kaum Musyrikin 
peristiwa-peristiwa yang berlaku kepada umat-umat 
sebelum mereka. Ia menyentuh hari mereka dengan 
lembaran-lembaran peristiwa yang tergolong di dalam 
sejarah. Dengan cerita-cerita ini yakinilah para 

Mu'minin bahawa Allah tidak pernah meninggalkan 
orang-orang yang beriman di zaman lampau. 

Di dalam ayat-ayat berikut Al-Qur'an 
membentangkan sebahagian dari kisah-kisah Nuh, 
Ibrahim, Ismail, lshaq, Musa Harun, Ilias, Lut dan 
Yunus a.s. dan ia berhenti agak lama sedikit di 
hadapan kisah Ibrahim dan Ismail, di mana ia 
menayangkan keagungan keimanan, pengorbanan, 
keta'ataan dan sifat penyerahan diri yang haqiqi 
sebagaimana yang dapat dilihat pada jiwa Ibrahim 
dan Ismail. Semuanya diceritakan di dalam satu 
rangkaian yang tak pernah diceritakan dalam surah- 
surah yang lain dari surah ini. Semua kisah ini 
merupakan asas pelajaran ini. 

****** 


(Pentafsiran ayat-ayat 69 - 82) 

"Sesungguhnya mereka dapati datuk nenek mereka berada 
di dalam kesesatan (69). Lalu mereka mengikut jejak iangkah 
mereka dengan terburu-buru (70). Sesungguhnya telah sesat 
sebelum mereka kebanyakan umat-umat yang dahulu (71). 
Dan sesungguhnya Kami telah utuskan dalam kalangan 
mereka rasul-rasul yang memberi peringatan (72). Oleh itu 
lihatlah bagaimana akibat umat-umat yang telah diberi 
peringatan itu (73). (Mereka semuanya binasa) kecuali 
hamba-hamba Allah yang terpilih. "(74) 


Mereka adalah begitu tua dan lama berada di dalam 
kesesatan. Dan dalam waktu yang sama mereka 
adalah pak turut-pak turut yang tidak mengunakan 
fikiran dan penelitian, malah mereka dengan terburu- 
buru mengikut jejak datuk nenek mereka yang sesat 
tanpa berfikir apa-apa: 



"Sesungguhnya mereka dapati datuk nenek mereka berada 
di dalam kesesatan (69). Lalu mereka mengikut jejak langkah 
mereka dengan terburu-buru. "(70) 


Mereka dan datuk nenek mereka merupakan satu 
gambaran dari gambaran-gambaran kesesatan 
kebanyakan-umat-umat yang dahulu: 



"Sesungguhnya telah sesat sebelum mereka kebanyakan 
umat-umat yang dahulu. "(71) 

Kesesatan mereka adalah berlaku selepas mereka 
diberi amaran dan peringatan: 

"Dan sesungguhnya Kami telah utuskan dalam kalangan 
mereka rasul-rasul yang memberi peringatan."(72) 


Tetapi bagaimana akibat itu? Bagaimana akibat 
yang telah menimpa para pendusta itu? Bagaimana 
akibat hamba-hamba Allah yang terpilih? Semuanya 
akan diceritakan di dalam rangkaian kisah-kisah itu. 
Pengumuman ini hanya satu muqaddimah di 
permulaan kisah-kisah sahaja untuk menarik minat: 

"Oleh itu lihatlah bagaimana akibat umat-umat yang telah 
diberi peringatan itu (73). (Mereka semuanya binasa) kecuali 
hamba-hamba Allah yang terpilih. "(74) 


Al-Qur'an mulakan dengan sebuah kisah Nuh secara 
sepintas lalu untuk menerangkan akibat itu dan 
menjelaskan inayah Allah terhadap hamba-hamba- 
Nya yang terpilih: 



sesungguhnya Kamilah sebaik-baik Penerima do' a (75). Dan 
Kami telah menyelamatkannya serta keluarganya dari 
malapetaka yang besar (76). Dan Kami telah jadikan zuriat 
mereka sahaja yang tinggal hidup (77). Dan Kami telah 
tinggalkan kepadanya (nama yang harum) di kalangan 
generasi yang kemudian (78). Selamat sejahtera ke atas Nuh 
di kalangan manusia seluruh alam (79). Demikianlah Kami 
mengurniakan balasan kepada para Muhsinin (80). 
Sesungguhnya dia (Nuh) dari hamba-hamba Kami yang 
Mu'min (81). Kemudian Kami telah menenggelamkan orang- 
orang yang lain (yang mendustakannya). "(82) 


Nuh Dan Zuriatnya Yang Terselamat Dari Banjir Besar 

Ayat-ayat ini mengandungi cerita ringkasan Nabi 
Nuh berdo'a kepada Allah dan Allah telah 

memperkenankan do'anya dengan sempurna. Juga 
mengandungi cerita ringkasan Nuh dan keluarganya 
yang teiah diselamatkan dari malapetaka yang besar 
iaitu bencana banjir besar. Tiada siapa yang 
terselamat dari banjir ini melainkan orang-orang yang 
dikehendaki dan ditaqdirkan Aliah selamat dan hidup 
juga mengandungi isyarat bagaimana perencanaan 
Allah telah menjadikan zuriat Nuh sebagai 
pengimarah-pengimarah bumi ini dan khalifah- 
khalifah-Nya, dan nama mereka yang harum dikenang 
oleh seluruh generasi kemudian hingga ke akhir 
zaman: 



"Dan Kami telah tinggalkan kepadanya (nama yang harum) 
di kalangan generasi yang kemudian. "(78) 

Kemudian diumumkan kepada seluruh pelosok alam 
ucapan selamat sejahtera dari Allah ke atas Nuh 
sebagai balasan terhadap kebaikannya. 



"Selamat sejahtera ke atas Nuh di kalangan manusia seluruh 
alam (79). Demikianlah Kami mengurniakan balasan kepada 
para Muhsinin."(80) 


peringatan itu (73). (Mereka semuanya binasa) kecuali 
hamba-hamba Allah yang terpilih. "(74) 

****** 

(Pentafsiran ayat-ayat 83 - 87) 

Contoh Keta'atan Dan Penyerahan Diri Yang Paling 
Tinggi Dari Ibrahim Dan Ismail 

Kemudian tiba pula kisah Ibrahim dalam dua 
babaknya yang utama iaitu babak beliau berda'wah 
kepada kaumnya dan memecahkan berhala-berhala 
mereka dan bagaimana mereka merancang hendak 
membunuh beliau, kemudian Allah telah 
menyelamatkan beliau dan menggagalkan rancangan 
musuh-musuhnya. Babak ini adalah satu babak yang 
berulang-ulang diceritakan di dalam surah-surah yang 
lain. Satu babak lagi ialah babak yang baru yang tidak 
pernah disebut di dalam surah-surah yang lain dari 
surah ini iaitu babak mengenai peristiwa-peristiwa 
mimpi, penyembelihan dan tebusan yang diceritakan 
dengan terperinci dengan uslub yang menarik dan 
mencemaskan itu. Babak ini menggambarkan 
setinggi-tinggi contoh kepatuhan, pengorbanan, 
penebusan dan penyerahan diri kepada Allah di alam 
'aqidah di sepanjang sejarah manusia yang amat 
panjang itu. 


Manakah balasan yang lebih besar dari balasan 
mendapat ucapan selamat sejahtera dari Allah dan 
mendapat nama yang harum seumur hidup? 
Fenomena kebaikan dan sebab balasan itu ialah 
keimanan: 


S 6 


"Sesungguhnya dia (Nuh) dari hamba-hamba Kami yang 
Mu'min."(81) 


Inilah balasan yang diterima oleh para Mu'minin. 
Adapun balasan kepada orang-orang yang tidak 
beriman dari kaum Nuh ialah mereka telah dibinasa 
dan dihapuskan banjir: 




"Kemudian Kami telah menenggelamkan orang-orang yang 
lain (yang mendustakannya). "(82) 


SunnatuIIah telah berjalan sejak permulaan 
angkatan manusia di zaman yang amat jauh 
sebagaimana telah disinggung di permulaan kisah- 
kisah ini: 

"Dan sesungguhnya Kami telah utuskan dalam kalangan 
mereka rasul-rasul yang memberi peringatan (72). Oleh itu 
lihatlah bagaimana akibat umat-umat yang telah diberi 

"Dan sesungguhnya di antara orang yang mengikut 
golongannya ialah Ibrahim (83). (Kenangilah) ketika dia 
datang kepada Tuhannya dengan hati yang sejahtera (84). 
(Kenangilah) ketika dia berkata kepada bapanya dan 
kaumnya: Apakah yang kamu sembah ? (85) Apakah kerana 
pembohongan kamu hendak menyembah tuhan-tuhan yang 
lain dari Allah? (86) Apa fikiran kamu terhadap Tuhan 
semesta alam? "(87) 

Inilah permulaan kisah dan pemandangan pertama 
dari kisah itu. Ini adalah perpindahan dari kisah Nuh 
kepada kisah Ibrahim. Di antara keduanya terjalin 
ikatan v aqidah, da'wah dan perjuangan yang sama. 
Beliau adalah dari orang-orang yang mengikut Nuh 
walaupun di antara dua rasul dan dua risalah itu 
dipisahkan oleh zaman yang jauh. Inilah sistem hidup 
Ilahi Yang Tunggal dan di sinilah letaknya titik 
pertemuan dan persamaan kedua orang rasul itu. 


Al-Qur'an menonjolkan salah satu sifat Ibrahim iaitu 
sifat kesucian hatinya, kebersihan 'aqidahnya dan 
ketulusan dhamirnya: 

(|b ejuU Aoj f.'A i 

r' 

"(Kenangilah) ketika dia datang kepada Tuhannya dengan 
hati yang sejahtera. "(84) 

Itulah gambaran penyerahan diri dan kepatuhan 
yang tulen kepada Allah, dan gambaran kesucian, 
kebersihan, kelurusan dan kejujuran. Kata-kata 
"Sejahtera "(f^) menyaran dan menggambarkan 
segala pengertiannya dan dalam waktu yang sama 
kata-kata itu mudah dimengerti dan jelas difahami. 
Walaupun kata-kata ini merangkumi sifat-sifat yang 
banyak, iaitu sifat suci, bersih, ikhlas dan jujur, namun 
kata-kata itu kelihatan amat mudah dan dapat 
menyampaikan segala pengertiannya lebih luas dari 
yang dapat disampaikan oleh sifat-sifat itu secara 
berkumpul. Inilah salah satu keindahan 

pengungkapan Al-Qur'an yang unik itu. 

Dengan hati yang sejahtera inilah beliau mengecam 
perbuatan-perbuatan dan kepercayaan-kepercayaan 
kaumnya, iaitu kecaman yang terbit dari hati yang 
sejahtera, dari fikiran dan tingkahlaku yang tidak 
menyeleweng dari fitrah yang benar: 



"(Kenangilah) ketika dia berkata kepada bapanya dan 
kaumnya: Apakah yang kamu sembah?(85). Apakah kerana 
pembohongan kamu hendak menyembah tuhan-tuhan yang 
lain dari Aliah? (86) Apa fikiran kamu terhadap Tuhan 
semesta alam? "(87) 

Beliau melihat mereka menyembah berhala, lalu 
beliau mengecam mereka dengan fitrah yang 
sejahtera: 



"Apakah yang kamu sembah?"(85) 

Kerana apa yang disembah mereka adalah tidak 
wajar disembah dan tidak wajar mereka menjadi 
penyembah. Perbuatan menyembah sesuatu yang 
tidak benar itu adalah suatu pembohongan yang 
terang-terangan. Adakah kamu sengaja membuat 
pembohongan itu? 



"Adakah kerana pembohongan kamu hendak menyembah 
tuhan-tuhan yang lain dari Allah? "(86) 

Apakah pula pandangan kamu terhadap Allah? 

Apakah pandangan kamu itu jatuh hingga ke tahap 
yang dijijikkan oleh fitrah dengan seimbas pandangan 
sahaja? 



"Apa fikiran kamu terhadap Tuhan semesta alam? "(87) 

Kata-kata ini memperlihatkan kecaman fitrah yang 
sejahtera dan jujur yang mengetahui sesuatu yang 


terang-terang bercanggah dengan perasaan, akal dan 
hati nurani. 

Di sini Al-Qur'an tidak menyebut jawapan mereka 
dan dialog mereka dengan beliau, malah terus masuk 
ke dalam pemandangan berikut, dengan menjelaskan 
keazaman dan keputusan yang telah diambil beliau 
terhadap pembohongan yang terang-terangan: 


(Pentafsiran ayat-ayat 88-93) 



"Lalu dia memandang sekilas kepada bintang-bintang (88). 
Kemudian berkata: Sesungguhnya aku sakit (89). Lalu 
mereka pun berpaling meninggalkannya (90). Kemudian 
(secara diam-diam) dia menuju kepada tuhan-tuhan mereka 
dan berkata: Mengapa kamu tidak makan?(91). Mengapa 
kamu tidak bercakap?(92). Lalu (secara diam-diam) dia 
menghadapi berhala-berhala itu dan memukulnya dengan 
tangan kanan."(93) 

Ibrahim a.s. Bertindak Tegas 

Menurut cerita, pada masa itu kaum Ibrahim sedang 
merayakan hari raya mereka, iaitu mungkin hari raya 
Naruz, mereka beramai-ramai keluar ke taman-taman 
dan di tanah-tanah lapang setelah mereka 
meletakkan buah-buahan di hadapan berhala-berhala 
untuk diberkatinya. Kemudian mereka kembali pula 
mengambil buah-buahan itu setelah selesai 
mengambil angin dan bersiar-siar. Ketika itu Nabi 
Ibrahim a.s. telah pun mengambil keputusan untuk 
melakukan sesuatu setelah beliau hilang harapan 
mendapat sambutan dari mereka terhadap 
da'wahnya. Kini beliau yakin bahawa fitrah mereka 
telah menyeleweng jauh dan tidak dapat dibaiki lagi. 
Beliau menunggu ketibaan hari raya ini, di mana 
kaumnya akan keluar beramai-ramai meninggalkan 
kuil-kuil dan berhala-berhala mereka. Beliau 
menunggu hari ini untuk melaksanakan 
rancangannya. Kebosanan beliau terhadap 
penyelewengan kaumnya telah sampai ke puncaknya. 
Kebosanan itu telah memenatkan hatinya dan 
melesukan kekuatannya. Oleh itu apabila beliau diajak 
meninggalkan kuil pada hari itu, beliau merenung ke 
langit sambil berkata: "Sesungguhnya aku sakit" 
aku tidak terdaya keluar ke tempat-tempat 
peranginan dan tempat-tempat yang suci. Hanya 
orang-orang yang ingin mencari hiburan dan 
keni'matan, juga orang-orang yang, senang hati 
sahaja yang dapat keluar ke tempat-tempat itu, 
sedangkan hati Ibrahim tidak senang dan jiwanya 
tidak aman. 

Beliau ucapkan kata-kata itu untuk menyatakan 
kebosanan dan kepenatannya, juga supaya mereka 
tinggalkannya dan tidak mengganggunya. Apa yang 
dikatakan beliau itu bukannya suatu pembohongan 
darinya, malah beliau benar-benar mengalami 
kepenatan dan letih lesu pada hari itu. Memang 
kebosanan boleh membuat seseorang itu sakit dan 
letih lesu. 

Orang ramai keluar tergesa-gesa untuk merayakan 
adat resam mereka pada hari raya itu. Mereka tidak 
lagi pedulikan hal beliau, malah mereka terus keluar 
meninggalkannya kerana sibuk bersuka-suka pada 
hari raya. Inilah peluang yang diidamkan beliau. 

Lalu beliau dengan segera menuju ke berhala- 
berhala yang didakwakan mereka sebagai tuhan- 
tuhan itu. Di hadapan berhala-berhala itu telah 
diletakkan berbagai-bagai makanan yang baik dan 
buah-buahan yang baru dipetik. Lalu beliau berkata 
mengejek: "Mengapa kamu tidak makan?" 



"Kemudian (secara diam-diam) dia menuju kepada tuhan- 
tuhan mereka dan berkata: Mengapa kamu tidak 
maka n? "(91) 

Tentulah berhala-berhala itu tidak dapat menjawab 
dan beliau terus mengejek lagi dengan marah. 



"Mengapa kamu tidak bercakap? "(92) 

Beliau bercakap kepada yang tidak tahu, tidak 
mendengar dan tidak bertutur. Itulah kemuncak 
perasaan bosan yang biasa berkecamuk di dalam hati 
seseorang. Itulah perasaan bosan beliau terhadap 
perbuatan dan kefahaman kaumnya yang karut di 
sebalik tuhan-tuhan palsu itu. Sekali lagi tuhan-tuhan 
itu tidak menjawab dan di sini beliau terus 
melepaskan geramnya dengan tindakan bukan lagi 
dengan perkataan: 



"Lalu (secara diam-diam) dia menghadapi berhala-berhala itu 
dan memukulnya dengan tangan kanan "(93) 

Dengan tindakan itu sembuhlah hatinya dari 
kesakitan, kedukacitaan dan kebosanan. 

Kemudian pemandangan itu diikuti pula oleh satu 
pemandangan yang baru, iaitu orang ramai telah 
kembali dan mereka melihat pecahan-pecahan 
berhala itu kelihatan berselerak. Di sini AI-Qur'an 
hanya menerangkan dengan ringkas sahaja apa yang 
diceritakannya dengan terperinci di dalam satu surah 
yang lain, iaitu tentang pertanyaan mereka: Siapakah 
yang telah melakukan perbuatan ini ke atas tuhan- 
c tuhan mereka dan bagaimana akhirnya mereka 
mendapat tahu siapakah orang yang begitu berani 
melakukannya? Di sini Al-Qur'an terus menceritakan 
bagaimana mereka berdepan dengan Ibrahim. 


(Pentafsiran ayat-ayat 94-98] 



"Lalu mereka tergesa-gesa datang mendapatkannya. " (94) 


Mereka mendengar berita itu dan mereka tahu 
siapakah yang melakukannya, lalu mereka pun 
dengan segera mendapatkan beliau. Mereka datang 
dalam kumpulan yang ramai dan penuh kemarahan, 
sedangkan beliau cuma seorang diri, tetapi beliau 
seorang Mu'min yang tahu ke mana hendak 
melangkah dan tahu Tuhannya dengan nyata. 
'aqidahnya begitu jelas dan terang kepadanya. Dia 
memahaminya di dalam hatinya dan melihat bukti- 
buktinya di alam buana di sekelilingnya. Oleh itu dia 
lebih kuat dari kumpulan kaumnya yang ramai dan 
sedang meradang itu, iaitu kaum, yang rosak 'aqidah 
dan kefahaman mereka, oleh kerana itu beliau 
mencabar mereka dengan hakikat fitrah yang mudah. 
Beliau tidak peduli bilangan mereka yang ramai dan 
tidak hiraukan kemarahan mereka yang meluap-luap. 



"Dia berkata: Apakah patut kamu menyembah Tuhan yang 
dipahatkan oleh kamu sendiri? (95) Sedangkan Aliahlah yang 
telah menciptakan kamu dan apa yang dibuatkan 
kamu. "(96) 


Itulah Iojik fitrah yang dilaungkan ke muka mereka. 
"Dia berkata: Apakah patut kamu menyembah 
tuhan yang dipahatkan oleh kamu sendiri?" 

Sedangkan Tuhan sebenar yang disembah pastilah 
bersifat dengan sifat pencipta bukannya bersifat 
dengan sifat makhluk yang dicipta. 



"Sedangkan Aliahlah yang telah menciptakan kamu dan apa 
yang dibuatkan kamu. "(96) 

Yakni Allah itulah Pencipta Yang Tunggal yang layak 
disembah. 


Walaupun Iojik ini begitu jelas dan mudah, namun 
kaumnya yang ramai dan terburu-buru itu tidak dapat 
menerimanya. Bilakah yang kebatilan pernah 
mendengar suara kebenaran yang mudah? Lalu 
pembesar-pembesar mereka dengan terburu-buru 
merancangkan kezaliman mereka dalam bentuk yang 
amat kejam: 



"Lalu mereka berkata: Dirikanlah satu bangunan untuk 
(membakarnya) dan campakkannya ke dalam api. "(97) 

Itulah logik besi dan api. Itulah sahaja logik yang 
diketahui oleh pemerintah-pemerintah yang zalim 
apabila mereka kehabisan hujjah-hujjah dan dalil-dalil, 
juga apabila mereka digugatkan oleh kalimat yang 
benar, tulen dan mempunyai pengaruh yang terang. 

Di sini Al-Qur'an menyebut dengan ringkas apa 
yang telah berlaku selepas mereka berkata begitu 
untuk menayangkan akibat yang diterima oleh 
hamba-hamba-Nya yang terpilih yang telah dijanjikan 
Allah kepada mereka di samping menerangkan akibat 
yang menimpa musuh-musuh mereka yang 
mendustakan ajaran Allah: 



"Mereka mahu melakukan tipu daya untuk 
(membinasakannya), lalu Kami jadikan mereka orang-orang 
yang kalah (gagal). "(98) 

Ke manakah tipu daya manusia jika Allah 
kehendaki? Apakah daya yang dapat dilakukan 
manusia-manusia lemah yang menjadi pemerintah- 
pemerintah yang zalim dan sewenang-wenang, juga 
yang menjadi para pembesar dan sahabat-sahabat 
kepada pemerintah-pemerintah itu jika Ailah telah 
menentukan kehendak-Nya untuk meiindungi hamba- 
hamba-Nya yang terpilih? 


ungkapan ini ialah membayangkan tajarrud 
(pengosongan jiwa dari segala sesuatu selain dari 
Allah), keheningan hati, penyerahan diri kepada Allah, 
ketenteraman dan keyakinan. 

Hingga ke masa kini Nabi Ibrahim masih seorang 
diri. Beliau belum lagi mempunyai anak ketika beliau 
meninggalkan di belakangnya segala hubungan 
keluarga, kaum kerabat, sahabat handai dan kenalan, 
juga segala kebiasaan-kebiasaan hidupnya yang silam 
dan segala pertaliannya dengan masyarakat hidupnya. 
Beliau telah memutuskan hubungannya dengan 
kaumnya yang telah mencampakkannya ke dalam api. 
Beliau bertawajjuh kepada Allah yang diumumkannya 
bahawa dia akan pergi mengadap-Nya. Beliau 
bertawajjuh kepada-Nya memohon zuriat yang 
Mu'min dan keturunan yang saiih: 



"Wahai Tuhanku / Kurniakanlah kepada Kami seorang anak 
dari golongan Para Salihin."(1 00) 


■k it -k -k -k -k 

(Pentafsiran ayat-ayat 99-103) 

Kemudian tibalah babak yang kedua dari kisah 
Ibrahim a.s. Ceritanya dengan bapanya dan kaumnya 
telah pun tamat. Mereka mahu membunuh Ibrahim di 
dalam api yang mereka menamakannya sebagai 
"Jahim", tetapi Allah telah menentukan kehendak- 
Nya bahawa mereka gagal melaksanakan rancangan 
jahat mereka dan Allah telah menyelamatkan beliau 
dari tipu daya mereka seluruhnya. 

Sampai di sini Ibrahim a.s. mengakhiri satu 
peringkat hidupnya untuk menghadapi satu peringkat 
hidup yang baru pula. 

"Dan dia berkata: Sesungguhnya aku akan pergi mengadap 
Tuhanku. Dia akan memberi hidayat kepadaku. "(99) 

Ibrahim Berhijrah Kepada Allah 

Demikianlah Ibrahim pergi mengadap Tuhannya dan 
itulah hijrahnya, iaitu hijrah nafsiah sebelum 
melaksanakan hijrah makaniah. Beliau berhijrah 
meninggalkan segala-galanya yang ada hubungan 
dengan masa hidupnya yang silam. Beliau 
meninggalkan bapanya, kaumnya, keluarganya, 
rumahtangganya, tanahairnya dan segala sesuatu 
yang ada hubungan dengan dunia dan manusia. 
Beliau meninggalkan di belakangnya segala sesuatu 
yang memberi halangan dan kesibukan kepadanya. 
Beliau berhijrah kepada Allah dengan meninggalkan 
segala-galanya dan menyerahkan dirinya bulat kepada 
Allah dengan keyakinan bahawa Aliah akan memberi 
hidayat kepadanya, akan memelihara jejak 
langkahnya dan meletakkannya di jalan yang lurus. 

Itulah hijrah yang sempurna dari satu keadaan 
kepada satu keadaan, dari satu kedudukan kepada 
satu kedudukan dan dari berbagai-bagai 
perhubungan kepada satu perhubungan. Maksud 


Lalu Allah memperkenankan do'a hamba-Nya yang 
saiih itu yang telah tinggalkan segala-galanya untuk 
datang kepada-Nya dengan hati yang sejahtera. 


$ $ s' 'S s' s 

"Lafu Kami sampaikan kepadanya berita gembira bahawa dia 
akan mendapat seorang anak yang ama t sabar. "( 1 0 1) 



Anak itu ialah Ismail a.s. sebagaimana yang 
ditarjihkan oleh keterangan sejarah dan surah. Kita 
akan melihat kesan-kesan kesabarannya, iaitu sifat 
yang diberikan Allah kepadanya semasa dia masih 
seorang budak. Di sini dapatlah kita bayangkan 
betapa gembiranya Ibrahim yang sebatang kara, yang 
berhijrah dan terpisah dari keluarga dan kaum 
kerabatnya itu apabila beliau mendapat seorang anak 
yang disifatkan Allah sebagai seorang anak yang amat 
sabar. 


Kini tibalah masanya kita meninjau satu pendirian 
yang agung dan unik dalam sejarah hidup Ibrahim, 
malah di dalam sejarah hidup umat manusia 
seluruhnya. Kini sampailah masanya kita berdiri di 
hadapan satu contoh yang amat menarik yang telah 
dikemukakan Allah di dalam Al-Qur'an kepada umat 
Muslimin, iaitu satu contoh yang diambil dari sejarah 
hidup moyang mereka Nabi Ibrahim a.s. 


Di Hadapan Contoh Keimanan Yang Cemerlang 



"Dan apabila anak itu sampai ke peringkat umur dapat 
berusaha bersamanya dia berkata: Wahai anakku! 

Sesungguhnya ayahanda melihat di dalam mimpi bahawa 
ayahanda menyembelihkan anakanda. Oleh itu fikirkanlah 
apa pendapat anakanda? Jawab anak itu: Wahai 

ayahandaku! Buatlah apa yang telah diperintahkan kepada 
ayahanda, insyaAllah ayahanda akan dapati anakanda dari 
golongan yang sabar. "(102) 


Ya Allah! Alangkah tingginya keimanan, keta'atan 
dan penyerahan diri Nabi Ibrahim a.s. yang telah tua, 
terputus dari keluarga dan kaum kerabat dan telah 
berhij'rah dari bumi dan tanahairnya itu, tiba-tiba 
dalam usianya yang lanjut itu telah dikurniakan 
seorang anak yang sekian lama diidam-idamkannya. 
Kemudian si anak yang datang itu pula adalah 
seorang anak yang istimewa yang disifatkan Allah 
sebagai seorang anak yang amat sabar, tetapi sebaik 
sahaja ia mula terhibur dengan anaknya yang semakin 
membesar dan mencapai usia yang dapat berusaha 
bersama-sama dengannya dan dapat menemani 
hidupnya, tiba-tiba beliau bermimpi bahawa beiiau 
menyembelihkan anaknya itu. Beiiau sedar bahawa 
mimpi itu merupakan satu isyarat dari Allah supaya 
beliau mengorbankan anaknya. Apakah beliau buat? 
Beliau tetap tidak ragu-ragu dan teragak-agak. Tiada 
perasaan yang terlintas di dalam hatinya selain dari 
rasa keta'atan dan kepatuhan menyerah diri kepada 
Allah. Biar pun mimpi itu hanya suatu isyarat sahaja 
bukannya suatu wahyu yang terang atau perintah 
secara langsung, tetapi ia adalah isyarat yang datang 
dari Allah, ini sahaja sudah cukup bagi beliau untuk 
menyambut dan menjunjung isyarat itu tanpa 
membantah dan tanpa menyoal Tuhannya: Wahai 
Tuhanku! Mengapakah aku pasti menyembelihkan 
anakku yang tunggal?" 


Tetapi beliau tidak menyambut dan mematuhi 
isyarat itu dengan perasaan yang cemas dan gelisah, 
malah beliau menyambutnya dengan penuh kerelaan 
dan ketenangan, ini dapat dilihat dalam kata-kata 
beliau kepada anaknya ketika beliau menyampaikan 
perintah yang amat besar ini kepadanya: 




"Wahai anakku! Sesungguhnya aku melihat di dalam api 
bahawa aku (diperintah) menyembelihkanmu. Oleh itu 
fikirkanlah apa pendapatmu?"(1 02) 


Inilah kata-kata orang yang dapat menahankan 
perasaan-perasaannya dan kata-kata orang yang 
tenang menghadapi perintah. Inilah kata-kata orang 
yang yakin bahawa dia menunaikan kewajipan 
terhadap Allah. Di samping itu kata-kata itu sendiri 
merupakan kata-kata orang Mu'min yang tidak dapat 
digentarkan oleh perintah hingga menyebabkan dia 
terpaksa melaksanakan perintah itu dengan terburu- 
buru dan gopoh-gapah untuk melepaskan bebannya 
supaya semuanya selesai dengan segera dan supaya 
urat sarafnya dapat beristirehat dari tekanannya yang 
berat itu. 


Perintah itu tidak syak lagi merupakan satu perintah 
yang amat sukar, la bukannya satu perintah supaya 
beliau mengirimkan anak-anaknya yang tunggal ke 


medan pertempuran dan bukan pula satu perintah 
supaya beliau menugaskan anaknya melaksanakan 
suatu tugas yang boleh menamatkan riwayat 
hidupnya, tetapi perintah itu adalah perintah supaya 
dia sendiri menamatkan riwayat hidup anaknya 
dengan tangannya sendiri. Menamatkan riwayat 
hidupnya dengan apa? Dengan menyembelihkannya. 
Namun demikian Nabi Ibrahim a.s. tetap menjunjung 
perintah itu dan mengemukakannya kepada anaknya 
supaya dia berfikir dan memberi pendapatnya. 

Beliau tidak menangkap anaknya secara mendadak 
dan mengejut untuk melaksanakan perintah 
Tuhannya, kemudian selesai, malah ia 
mengemukakan perkara itu kepada anaknya seperti 
seorang yang mengemukakan sesuatu perkara yang 
biasa sahaja. Perintah itu ditanggapkan beliau begini: 
Allah mahu dia berbuat begitu, maka dia pasti 
melaksanakan kehendak Ilahi itu dengan penuh 
keta'atan dan kepatuhan. Anaknya juga pasti tahu 
perintah ini dan menjunjungkannya dengan patuh, 
bukan dengan terpaksa supaya dia juga mendapat 
pahala keta'atan dan supaya dia juga menyerahkan 
dirinya kepada Allah agar sama-sama merasakan 
kemanisan penyerahan diri kepada Allah. Beliau ingin 
anaknya dapat menghayati citarasa menjunjung 
perintah yang dihayatinya dan dapat mencapai 
kebajikan yang dilihatnya lebih kekal dari hidup dunia 
ini. 

Bagaimana pula sikap si anak yang ditawarkan 
penyembelihan itu untuk merealisasikan mimpi yang 
dilihat bapanya? 


Si anak meningkat ke kancah yang ditingkati 
bapanya sebelum ini: 



"Jawab anak itu: Wahai ayahandaku ! Buatlah apa yang telah 
diperintahkan kepada ayahanda, insyaAllah ayahanda akan 
dapati anakanda dari golongan yang sabar. "(1 02) 


Dia berkata: 



"Wahai ayahandaku! "(102) 

Dengan penuh kasih mesra, gambaran disembelih 
tidak menakutkannya dan tidak menghilangkan 
kesiumannya, malah tidak menghilangkan adab 
sopannya dan kasih sayangnya. 



"Buatlah apa yang telah diperintahkan kepada 
ayahanda. "(102) 

Dia merasa apa yang telah dirasakan bapanya. Dia 
sedar bahawa mimpi itu merupakan suatu isyarat dan 
isyarat itu bererti perintah. Baginya isyarat sahaja 

sudah cukup untuk melaksanakan perintah itu tanpa 
ragu-ragu dan teragak-agak. 

Kemudian dia memperlihatkan pula adab sopannya 
terhadap Allah, juga memperlihatkan bahawa dia 
tahu batas-batas qudrat dan kemampuan 
ketahanannya. Dia memohon pertolongan dari Allah 
untuk mengatasi kelemahannya. Dia memulangkan 
kelebihan itu kepada Allah yang telah menolongnya 
untuk melaksanakan pengorbanan dan keta'atan itu: 



"InsyaAllah ayahanda akan dapati anakanda dari golongan 
yang sabar. "(102) 

Dia mengambil isyarat itu bukan untuk jadi 
pahlawan, bukan untuk menunjuk berani dan bukan 
kerana terburu-buru untuk menghadapi risiko tanpa 
peduli sesuatu apa. Dia tidak memperlihatkan apa-apa 
kelebihan dan kepentingan dirinya, malah dia 
memulangkan seluruh kelebihan itu kepada Allah, 
kerana Dialah yang telah menolongnya untuk 
melaksanakan tugas yang dituntut darinya itu dan 
menjadikannya sabar untuk menjunjung apa sahaja 
yang dikehendaki darinya: 



"InsyaAllah ayahanda akan dapati anakanda dari golongan 
yang sabar. "(102) 

Alangkah tinggi adab sopannya, alangkah 
cemerlang keimanannya, alangkah luhur keta'atannya 
dan alangkah agung penyerahan dirinya kepada 
Allah! 


Detik-detik Agung Ibrahim a.s . Membaringkan Anak 
Kesayangannya Untuk Disembelihkan 


Kemudian pemandangan itu maju setapak lagi 
selepas dialog itu, iaitu maju ke arah tindakan dan 
pelaksanaan: 





"Setelah kedua-duanya berserah bulat-bulat menjunjung 
perintah dan dia telah membaringkan anaknya di atas 
pelipisnya. "(1 03) 


Sekali lagi keluhuran keta'atan, keagungan 
keimanan dan ketenteraman hati yang redha 
meningkat begitu tinggi hingga mengatasi darjat yang 
biasa dicapai manusia. Si ayah bertindak menjunjung 
perintah. Dia merebahkan anaknya di atas pelipisnya 
sebagai persediaan untuk disembelih, sedangkan si 
anak pula berserah bulat dan tidak bergerak-gerak, 
semuanya berlaku di depan mata masing-masing. 


Kedua-dua ayah dan anak itu masing-masing 
menyerahkan diri bulat-bulat kepada Allah dan inilah 
yang dikatakan Islam. Inilah hakikat Islam, iaitu 
percaya, ta'at, patuh, tenang, redha, menyerah diri 
kepada Allah dan bertindak melaksanakan perintah. 
Inilah perasaan-perasaan yang dihayati di dalam hati 
mereka berdua dan perasaan-perasaan itu tidak dapat 
diciptakan melainkan oleh keimanan yang agung. 


Ini bukannya keberanian dan bukannya semangat 
dan keghairahan yang berkobar-kobar. Seorang 
pejuang memang sanggup berlepas ke medan perang 
dengan semangat yang berkobar-kobar untuk 
membunuh dan dibunuh. Seorang perajurit berani 
mati memang sanggup berlepas ke medan dengan 
penuh semangat, walaupun dia tahu bahawa dia 
tidak akan pulang lagi, tetapi ini semuanya 
merupakan satu perkara dan apa yang dilakukan oleh 
Ibrahim dan anaknya Ismail adalah satu perkara yang 
lain pula. Di sini tiada gemuruhan darah, tiada 
semangat yang berkobar-kobar dan tiada tindakan 
yang terburu-buru yang menyembunyikan di 
sebaliknya perasaan-perasaan takut, lemah dan 
pengecut, malah di sini hanya penyerahan diri yang 
bulat yang dilakukan dengan penuh kesedaran, 
kemahuan dan pengetahuan, malah di sini hanya 
keredhaan yang tenang dan gembira untuk 
menghayati rasa keta'atan yang citarasa. 

Di sini Ibrahim dan Ismail telah menunaikan 
kewajipan 7 masing-masing, kedua-duanya telah 
melaksanakan perintah dan tugas masing-masing. 
Cuma yang masih tinggal lagi kepada Ibrahim ialah 
menyembelihkan Ismail, mengalirkan darahnya dan 
meragutkan nyawanya. Ini tidak bermakna apa-apa di 
dalam neraca Aliah setelah Ibrahim dan Ismail 
meletakkan di dalam neraca itu jiwa mereka, 
keazaman mereka, perasaan mereka dan segala apa 
yang dikehendaki Allah dari mereka. 

Ujian Aliah telah sempurna, hasil-hasilnya telah 
ketara dan tujuan-tujuannya telah terlaksana. Cuma 
yang tinggal hanya kesakitan jasmani, darah yang 
memancut dan tubuh yang disembelih sahaja lagi, 
tetapi Allah S.W.T. tidak mahu mengazabkan hamba- 
hamba-Nya dengan ujian itu. Allah tidak berkehendak 
apa-apa pun dari darah dan jasad mereka. Apabila 
mereka telah memberi keikhlasan kepada Allah dan 
bersedia untuk melaksanakan perintah-Nya dengan 
segala apa yang ada pada mereka, maka ini bererti 
mereka telah menunaikan kewajipan mereka dan 
telah melalui ujian itu dengan jayanya. 

Allah telah mengetahui kebenaran Ibrahim dan 
Ismail dan oleh kerana itu Allah mengirakan mereka 
telah pun menunaikan kewajipan mereka dan telah 
pun melaksanakan perintah-Nya. 

(Pentafsiran ayat-ayat 104 - 113) 


Pengumiaan Tebusan 



"Dan Kami menyerunya: Wahai Ibrahim! (104) Sesungguhnya 
engkau telah membenarkan mimpi itu. Demikianlah Kami 

mengurniakan balasan kepada para Muhsinin (105). 
Sesungguhnya ini adalah suatu ujian yang amat jelas (106). 
Dan Kami telah tebuskan anaknya dengan seekor binatang 
sembelihan yang besar. "(107) 

Yakni engkau telah membenar dan merealisasikan 
mimpi itu. Allah tidak berkehendak apa-apa kecuali 
keislaman dan penyerahan diri yang mutlak kepada- 
Nya hingga tiada suatu, apa yang tinggal pada diri, 
seseorang yang hendak disembunyikannya dari Allah 
atau yang dirasa sayang untuk dikorbankan demi 
menjunjung perintah-Nya walaupun anak kesayangan 
dan walaupun nyawa sendiri. Engkau - wahai Ibrahim 
- telah pun melakukan semuanya ini. Engkau telah 
bermurah hati bersedia untuk mengorbankan segala- 
galanya walaupun anak yang paling disayangimu. 
Engkau telah bersedia mengorbankan segala-galanya 
dengan penuh kerelaan, ketenteraman, ketenangan 
dan keyakinan. Cuma yang tinggal lagi hanya daging 
dan darah sahaja dan ini boleh diganti dengan 
menyembelih binatang. Allah telah menebuskan jiwa 
orang yang telah menunaikan kewajipan dan 
menyerahkan diri kepadanya dengan seekor binatang 
yang besar. Menurut satu pendapat, binatang itu 
ialah seekor kibas yang didapati Ibrahim tersedia di 
situ dengan kuasa Allah supaya disembelihkannya 
sebagai ganti Ismail. 


Kemudian dikatakan kepadanya: 


"Demikianlah Kami mengurniakan balasan kepada para 
Muhsinin." (105) 





Yakni kami mengumum balasan yang baik kepada 
mereka dengan memilih mereka untuk menghadapi 
ujian seperti ini. Kami mengurniakan balasan yang 
baik kepada mereka dengan membimbing hati 
mereka dan meningkatkannya ke taraf sifat yang 
amat setia. Kami mengurniakan balasan yang baik 
kepada mereka dengan membolehkan mereka 
melaksanakan perintah itu dan memberi kesabaran 
kepada mereka untuk menjunjung perintah itu. Dan 
seterusnya kami membalas mereka dengan balasan 
yang wajar. 


Asal Ibadat Korban Pada Hari Al-Adha 

Dengan peristiwa ini berlangsunglah tradisi 
berkorban pada hari raya Aidil Adha sebagai 
memperingati peristiwa yang agung itu, iaitu satu 
peristiwa luhur yang melambangkan kemuncak 
hakikat keimanan, kecemerlangan kepatuhan dan 
keagungan penyerahan diri kepada Allah, la 
merupakan satu peristiwa contoh yang dapat 
dirujukkan kepadanya oleh umat Muslimin supaya 
mereka mengetahui hakikat moyang mereka Ibrahim 
a.s., yang mereka ikuti agamanya, mewarisi nasab 
keturunannya dan 'aqidahnya, juga supaya mereka 
mengetahui tabi'at 'aqidah yang menjadi tapak tegak 
mereka atau asas pendirian mereka, iaitu supaya 


mereka mengetahui bahawa tabi'at 'agidah itu ialah 
menyerah kepada tagdir-tagdir Allah dengan penuh 
kepatuhan, kerelaan, kepercayaan dan menjunjung 
perintah tanpa menyoal Allah mengapa dan kenapa? 
Juga tanpa teragak-agak melaksanakan kehendak 
Allah sebaik sahaja mendapat perintah-Nya, tanpa 
menyimpan sesuatu di dalam hati mereka dan tanpa 
memilih suatu cara yang lain dari cara yang 
dikehendaki Allah supaya mereka melaksanakan 
perintah itu. 

Seterusnya supaya mereka mengetahui bahawa 
Allah tidak bertujuan menyeksakan mereka dengan 
ujian itu, malah Allah menghendaki mereka 
menjunjung ujian itu dengan ta'at, patuh, menyerah 
dan tanpa berlengah-lengah. Apabila Allah 
mengetahui kebenaran keta'atan mereka, maka Allah 
membebaskan mereka dari pengorbanan- 
pengorbanan dan penderitaan-penderitaan dan Allah 
mengirakannya bahawa mereka telah menunaikan 
perintah. Allah menerima keta'atan mereka, menebus 
mereka dan memuliakan mereka sebagaimana Allah 
telah memuliakan moyang mereka. 


"Dan Kami telah tinggalkan kepadanya (nama yang harum) 
di kalangan generasi yang kemudian." (1 08) 

Yakni beliau disebut oleh seluruh generasi yang 
bersilih ganti dan dikenang di sepanjang abad. Beliau 
dianggap sebagai satu umat, sebagai bapa para 
Anbia' dan bapa umat Muslimin. Merekalah yang 
mewarisi agamanya dan merekalah yang ditugaskan 
Allah supaya memimpin umat manusia mengikut 
agama Ibrahim. Oleh kerana itu Allah telah 
memanjangkan keturunan beliau sehingga kepada 
hari Qiamat. 



"Selamat sejahtera ke atas Ibrahim. "( 1 09) 


Yakni ucapan selamat sejahtera dari Allah kepada 
beliau, iaitu ucapan selamat sejahtera yang 
dirakamkan dalam kitab suci-Nya yang kekal abadi 
dan dicatatkan di dalam hati alam buana yang besar. 


LW 





"Demikianlah Kami mengurniakan balasan kepada para 
Muhsinin."(110) 


Yakni demikilanlah Kami mengurniakan balasan 
kepada mereka dengan nama yang harum, ucapan 
selamat sejahtera dan memberikan mereka kemuliaan 
atas keta'atan mereka menjunjung ujian itu. 



"Sesungguhnya dia dari hamba-hamba Kami yang 
Mu' min." (111) 


Yakni inilah balasan iman dan inilah hakikat iman 
yang didedahkan oleh ujian Allah yang amat besar itu. 

Kemudian Allah memperlihatkan limpah rahmat dan 
ni'mat-Nya sekali lagi kepada beliau, iaitu Allah 
mengurniakannya lshaq semasa beliau dalam usia 
yang sangat tua. Allah memberkati beliau dan 
memberkati anaknya Ishaq dan melantikkannya 
sebagai salah seorang nabi dari para salihin. 



"Dan Kami sampaikan kepadanya berita gembira bahawa dia 
akan mendapat lshaq yang akan menjadi seorang nabi dari 
para Salihin (112). Dan Kami telah limpahkan keberkatan ke 
atasnya dan ke atas lshaq."(1 13) 

Dari mereka berdua lahirlah zuriat mereka yang 
sambung menyambung tidak putus-putus, tetapi 
warisan zuriat ini bukanlah warisan darah dan 
keturunan, malah ialah warisan agama dan sistem 
hidup. Siapa yang mematuhi agama dan cara hidup 
ini, maka ia dikira seorang yang membuat kebaikan 
dan siapa yang menyeleweng darinya, ia dikira 
seorang yang zalim yang tidak berguna kepadanya 
hubungan keturunan sama ada dekat atau jauh. 



"Di antara zuriat keduanya ada yang melakukan kebaikan 
(beriman) dan ada pula yang menzalimi diri sendiri (kafir) 
dengan terang-terangan. "(11 3) 


****** 


keduanya kitab suci yang jelas (117). Dan Kami telah 
memberi hidayat kepada keduanya ke jalan yang lurus (118). 
Dan Kami tinggalkan kepada keduanya (nama yang harum) 
di kalangan generasi yang kemudian (119). Selamat 
sejahtera ke atas Musa dan Harun (120). Demikianlah Kami 
mengurniakan balasan kepada para Muhsinin (121). 

Sesungguhnya kedua-duanya adalah dari hamba-hamba 
Kami yang Mu' min." (122) 

Pengurniaan Taurat Kepada Musa a.s. Dan Harun a.s. 

Kisah Musa dan Harun sepintas lalu ini adalah 
bertujuan untuk menzahirkan limpah kurnia Allah 
terhadap mereka berdua, iaitu ni'mat pilihan dan 
perlantikan mereka menjadi rasul, juga ni'mat 

keselamatan mereka dan kaum mereka dari 

"malapetaka yang besar" yang 

diperincikan di dalam surah-surah yang lain, juga 
ni'mat mendapat kemenangan ke atas Fir'aun dan 
kuncu-kuncunya yang telah menindas mereka, juga 
ni'mat pengurniaan kitab suci yang amat jelas dan 
terang, juga ni'mat mendapat hidayat ke jalan yang 
lurus, iaitu jalan Allah yang ditunjukkan kepada para 
Mu'minin, juga ni'mat dikekalkan nama mereka yang 
harum dalam kenangan generasi-generasi yang 
mendatang dan abad-abad yang kebelakangan. Kisah 
sepintas lalu itu berakhir dengan ucapan selamat 
sejahtera daripada Allah kepada Musa dan Harun. Di 
dalam surah ini terdapat ulasan-ulasan yang berulang- 
ulang untuk menjelaskan jenis balasan yang diterima 
para Muhsinin, juga menjelaskan nilai keimanan yang 
membuat para Mu'minin dimuliakan Allah. 


(Pentafsiran ayat-ayat 114 - 122) 


Dari keturunan mereka lahirlah pula Musa dan 
Harun. 






Gi 


"Dan sesungguhnya Kami telah melimpahkan ni'mat Kami 
ke atas Musa dan Harun (114). Dan Kami telah 
menyelamatkan kedua-duanya serta kaum mereka dari 
malapetaka yang besar (115). Dan Kami telah menolong 
kedua-duanya lalu mereka menjadi orang-orang yang 
menang (116). Dan Kami telah mengurniakan kepada 


****** 


(Pentafsiran ayat-ayat 123-132) 

Siapakah Nabi Hias a.s. 

Cerita sepintas lalu itu diiringi pula dengan cerita 
sepintas yang sama mengenai llias. Menurut pendapat 
yang lebih rajih, llias ialah nabi yang terkenal di dalam 
Taurat dengan nama lylia'(^l). Beliau telah 
diutuskan kepada kaumnya di Syria. Mereka 
menyembah berhala yang bernama Ba'l ) . 

Sehingga hari ini kesan-kesan bandar Ba'labakka 
(A^) masih menunjukkan adanya kesan-kesan dari 
penyembahan berhala itu. 

"Dan sesungguhnya Hias itu adalah dari para rasul (123). 
(Kenangilah) ketika ia berkata kepada kaumnya: Hendaklah 
kamu bertaqwa kepada Allah (124). Apakah patut kamu 
menyembah berhala Ba'l dan meninggalkan Allah sebaik- 
baik Pencipta? (125) Allah itulah Tuhan kamu dan Tuhan 
datuk nenek kamu yang dahulu kala (126). Lalu mereka 
mendustakannya, maka kerana itu mereka akan diseretkan 
(ke dalam Neraka) (127). Kecuali hamba-hamba Allah yang 
terpilih (128). Dan Kami tinggalkan kepadanya (nama yang 
harum) di kalangan generasi yang kemudian (129). Selamat 
sejahtera ke atas Hias (130). Demikianlah Kami 
mengurniakan balasan kepada para Muhsinin (131). 
Sesungguhnya dia dari hamba-hamba Kami ydng 
Mu' min." (132) 

Hias menyeru kaumnya kepada tauhid dan 
mengecam perbuatan mereka yang menyembah 
berhala Ba'l dan meninggalkan Allah "Sebaik-baik 
Pencipta" iaitu Tuhan mereka dan Tuhan 

datuk nenek mereka yang dahulu kala sebagaimana 
telah dilakukan oleh Ibrahim yang mengecam 
bapanya dan kaumnya yang menyembah berhala, 
juga sebagaimana telah dilakukan oleh setiap rasul 
yang mengecam kaumnya yang menyembah patung- 
patung. 

Akibat seruan itu Hias telah didustakan kaumnya, 
lalu Allah S.W.T. bersumpah dan menegaskan 
bahawa mereka akan dibawa ke hadapan pengadilan- 
Nya secara paksa untuk menerima balasan para 
pendusta, kecuali mereka yang beriman yang telah 
dipilih Allah dari kalangan mereka. 

Cerita sepintas lalu Hias ini juga diakhiri dengan kata 
penutup yang berulang-ulang di dalam surah untuk 
memuliakan para rasul dengan ucapan selamat 
sejahtera dari Allah kepada mereka, juga untuk 
menerangkan balasan para Muhsinin dan nilai 
keimanan para Mu'minin. 

Sirah Hias disebut bagi kali yang pertama di sini 
secara sepintas lalu. Di sini marilah kita berhenti 
sebentar memerhatikan gaya pengungkapan Al- 
Qur'an yang seni pada ayat "O^i J* di mana 
nada kata akhir nama Hias disebut dengan bunyi 
Hyasin untuk mengimbangkan dengan bunyi 

kata-kata akhir yang lain mengikut cara Al-Qur'an. 2 


2 Lihat bab dalam buku <A cA^' 

dJjM perenggan 


(Pentafsiran ayat-ayat 133 - 138) 

Kemudian tiba pula kisah sepintas lalu Lut yang 
pernah disebut di tempat-tempat, yang lain 




"Dan sesungguhnya Lut adalah dari para rasul (133). 
(Kenangilah) ketika Kami menyelamatkannya dan sekalian 
keluarganya (134). Kecuali seorang perempuan tua (isterinya) 
yang termasuk dalam golongan yang tinggal (dalam 'azab 
kebinasaan) (135). Kemudian Kami telah binasakan orang- 
orang yang lain (136). Dan sesungguhnya kamu (orang- 
orang Quraysy) memang melalui kesan-kesan peninggalan 
mereka di waktu pagi (137). Dan di waktu malam i, 
mengapakah kamu tidak mahu berfikir 7(138) 

Kisah ini sama dengan kisah sepintas lalu Nuh. la 
menyebut kerasulan Lut dan kisah beliau dan 
keluarganya - kecuali isterinya - yang telah terselamat 
dari 'azab Allah yang menghancur leburkan para 
pendusta yang sesat. Kisah ini diakhiri dengan 
mencubit hati orang-orang Arab yang berulang alik 
pagi dan petang di negeri Lut, sedangkan hati mereka 
masih tidak mahu menyedari dan mendengar kisah 
negeri yang telah hancur lebur dan sunyi sepi itu, juga 
tidak merasa bimbang ditimpa akibat yang 
mendukacitakan seperti itu. 

****** 

(Pentafsiran ayat-ayat 139 - 148) 

Kerana Merajuk Nabi Yunus a.s. Ditelan Ikan Besar 

Kemudian kisah-kisah sepintas lalu ini ditamatkan 
dengan sebuah cerita sepintas lalu juga mengenai 
Yunus yang telah ditelan ikan yang besar itu. 

(Kenangilah) ketika dia melarikan diri menaiki bahtera yang 
penuh sarat (140). Dia turut mengundi dan telah menjadi 
dari orang-orang yang kalah (141). Lalu dia ditelan seekor 
ikan yang besar, dia telah melakukan perbuatan yang wajar 
dicela (142). Jika tidak kerana dia seorang dari orang-orang 
yang banyak bertasbih kepada Allah (143). Tentulah dia akan 
tinggal dalam perut ikan itu hingga ke hari manusia 
dibangkitkan kembali (144). Lalu Kami campakkannya keluar 
di tebing pantai yang tandus , sedangkan dia sakit (145). Dan 
Kami tumbuhkan pokok labu yang menaunginya (146). Dan 
Kami telah utuskannya kepada (kaumnya) yang seramai 
seratus ribu jiwa atau lebih (147). Lalu mereka, beriman. Oleh 
itu Kami anugerahkan mereka keni'matan hidup hingga ke 
suatu masa yang tertentu. "(148) 

Al-Qur'an tidak menyebut di mana kaum Yunus, 
tetapi difaham dari ayat ini mereka tinggal di suatu 
tempat yang berhampiran dengan laut. 

Menurut riwayat-riwayat Yunus tidak dapat 
bersabar lagi apabila beliau didustakan kaumnya. Lalu 
beliau memberi amaran kepada mereka dengan 'azab 
Allah yang dekat. Beliau dengan hati yang panas 
meninggalkan mereka untuk melarikan diri. 
Kemarahan hatinya telah membawa beliau ke tepi 
laut dan di sana beliau menaiki sebuah bahtera yang 
penuh sarat dengan penumpang-penumpang. Di 
tengah-tengah lautan, bahtera itu dilanda ribut dan 
dipukul gelombang-gelombang yang kuat dan ini 
merupakan satu petanda mengikut kepercayaan 
kaum itu bahawa di antara penumpang-penumpang 
yang ramai itu pasti ada seorang penumpang yang 
dimurkai Tuhan kerana melakukan sesuatu kesalahan 
dan orang ini pasti dicampakkan ke dalam laut untuk 
menyelamatkan bahtera dari tenggelam. Lalu mereka 
membuang undi untuk menentukan orang yang patut 
dibuang dari kapal itu. Tiba-tiba undi itu terkena 
kepada Yunus. Walaupun beliau terkenal sebagai 
seorang yang soleh di kalangan mereka, tetapi undi 
itu begitu jelas dan tegas mengenakan beliau. Lalu 
mereka pun mencampakkan beliau ke dalam laut atau 
beliau sendiri membuang dirinya ke dalam laut. Lalu 
beliau ditelan seekor ikan yang besar dan beliau: 

"Dia telah melakukan satu, perbuatan yang wajar 
dicela"(142) 

kerana meninggalkan tugas risalah yang diamanahkan 
Allah kepadanya dan kerana beliau meninggalkan 


kaumnya dengan sebab marahkan mereka sebelum 
mendapat keizinan dari Allah. Apabila beliau merasa 
lemas di dalam perut ikan itu, beliau pun bertasbih 
dan memohon keampunan dari Allah dan mengaku 
bahawa beliau termasuk dalam golongan orang- 
orang yang menzalimi diri sendiri. Beliau berdo'a: 


(juJJaJl OiS' j), ^ 

"Tiada Tuhan yang lain melainkan engkau. Maha Sucilah 
engkau. Sesunguhnya aku mengaku bahawa aku termasuk 
dalam golongan orang-orang yang menzalimi diri sendiri." 


Lalu Allah memperkenankan do'anya dan ikan itu 
pun, meluahkan beliau keluar dari perutnya: ^ 

"Jika tidak kerana dia seorang dari orang-orang yang banyak 
bertasbih kepada Allah (143). Tentulah dia akan tinggal 
dalam perut ikan itu hingga ke hari manusia dibangkitkan 
kembali. "(144) 


Beliau keluar dari perut ikan itu dalam keadaan sakit 
dan bogel dan tercampak ke atas tebing pantai: 

" Dan " Kami tumbuhkan pokok labu yang 

menaunginya. "(146) 


Yakni menaunginya dengan daun-daunnya yang 
lebar dan menahankan lalat-lalat dari 
menghinggapinya. Kata orang, lalat tidak mendekati 
pokok labu. Ini adalah dari tadbir dan rahmat Allah 
yang halus. Apabila beliau sembuh dari kesakitannya, 
Allah kembalikan beliau semula kepada kaumnya 


yang telah ditinggalkannya kerana marahkan sikap 
mereka. Kebetulan kaumnya telah pun merasa takut 
terhadap amaran beliau semasa beliau keluar 
meninggalkan mereka, lalu mereka pun beriman dan 
memohon keampunan dari Allah, dan permohonan 
mereka telah dikabulkan Allah dan mereka pun 
selamat dari 'azab yang ditimpakan ke atas para 
pendusta: 



"Lalu mereka beriman. Oleh itu Kami anugerahkan mereka 
kani' matan hidun hinaaa ke sesuatu masa yang 


tertentu. "(148) 


Bilangan mereka ialah seratus ribu orang tidak lebih 
dan tidak kurang dan seluruh mereka telah beriman. 3 

Kisah Yunus sepintas lalu ini memperlihatkan akibat 
kaum yang beriman, sementara kisah-kisah yang 
terdahulu memperlihatkan akibat kaum yang tidak 
beriman. Di sini dapatlah kaum Muhammad memilih 
salah satu akibat yang disukai mereka. 


3 Lihat kisah ini dalam Surah al-Anbia ’. 

Demikianlah berakhirnya pusingan ini setelah 
membawa kita mengembara jauh dalam perjalanan 
sejarah mulai dari Nabi Nuh a.s. untuk mengikuti 
manusia-manusia yang diberi amaran oleh para rasul 
itu sama ada dari golongan yang beriman atau dari 
golongan yang tidak beriman. 


(Kumpulan ayat-ayat 149 - 182) 









"Dan tanyalah mereka: Apakah wajar anak-anak perempuan, 
diuntukkan kepada Tuhanmu dan anak-anak lelaki, 
diuntukkan kepada mereka? (149). Atau apakah benar Kami 
telah mendptakan malaikat-malaikat itu sebagai anak-anak 
perempuan dan mereka sendiri menyaksikannya ? (150). 
Ingatlah! Sesungguhnya kerana pembohongan mereka , 
mereka sanggup berkata: (151). Allah telah beranak. Dan 
sesunguhnya mereka adalah pembohong belaka (152). 
Apakah Allah mengutamakan pilihan anak-anak perempuan 
dari anak-anak lelaki? (153). Mengapa kamu jadi begini? 
Bagaimana kamu membuat keputusan begitu? (154). 
Apakah tidak kamu berfikir? (155). Atau apakah kamu 
mempunyai bukti yang jelas? (156). Oleh itu bawalah kitab 
kamu jika kamu benar (157). Dan mereka (kaum Musyrikin) 
telah menjalinkan hubungan keturunan di antara Allah dan 
jin , sedangkan jin-jin itu benar-benar mengetahui bahawa 
mereka juga akan dihadirkan pada hari Qiamat (untuk 
menerima balasan Allah) (158). Maha Suci Allah dari segala 
pembohongan yang disifatkan mereka (159). Kecuali hamba- 
hamba Allah yang terpilih sahaja (yang selamat)" (1 60). 








"Sesungguhnya kamu dan segala apa yang disembahkan 
kamu... (161). Tidaklah sekali-kali kamu dapat menyesatkan 
seorang pun dari (hamba Allah) (162). Kecuali orang yang 
akan masuk ke dalam Neraka (163). Dan tiada seorang pun 
dari kami (malaikat) melainkan masing-masing mempunyai 
kedudukan yang tertentu (164). Dan sesungguhnya kami 
berdiri berbaris-barisan (menunaikan solat) (165). Dan 
sesungguhnya kami sentiasa bertasbih kepada Allah (166). 
Dan sesungguhnya mereka dahulu pernah berkata:(1 67) Jika 
kami mempunyai kitab suci dari rasul-rasul yang terdahulu 
(168). Tentulah kami telah menjadi hamba-hamba Allah 
yang terpilih (169). (Tetapi) mereka telah mengingkarkan Al- 
Qur'an dan mereka akan mengetahui (akibatnya) (1 70). Dan 
sesunguhnya sejak dari dahulu lagi keputusan Kami telah 
ditetapkan terhadap hamba-hamba Kami yang diutuskan 
menjadi para rasul itu (171). Bahawa mereka akan diberikan 
pertolongan sepenuhnya (1 72). Dan bahawa tentera Kamilah 
yang akan mendapat kemenangan(1 73). Oleh itu 

berpalinglah dari mereka hingga sampai suatu ketika (1 74). 
Dan lihatlah mereka, nanti mereka juga akan dapat melihat 

(akibatnya) (175). Apakah mereka meminta supaya 
disegerakan 'azab Kami? (176). Dan apabila ' azab Kami 
turun di halaman mereka i, nescaya celakalah pagi hari 
mereka yang telah diberi peringatan itu (177). Dan 
berpalinglah dari mereka hingga sampai suatu ketika(178). 
Dan lihatlah , nanti mereka juga akan dapat melihat (179). 
Maha Sucilah Tuhanmu , Tuhan yang mempunyai keagungan 
dari segala apa yang dikatakan mereka (180). Dan selamat 
sejahtera ke atas para rasul (181). Dan segala kepujian 
terpulang kepada Allah yang memelihara semesta 
alam" (182). 

Berdasarkan sorotan kisah-kisah yang telah 
dibentangkan di dalam pusingan yang kedua surah 
ini, iaitu sorotan yang telah menerangkan hakikat 
hubungan di antara Allah dan para hamba-Nya, juga 
menerangkan bagaimana Allah telah mengazabkan 
orang-orang yang mendustakan hakikat itu, iaitu 
orang-orang yang menyembah tuhan-tuhan yang lain 
dari Allah atau orang-orang mempersekutui-Nya 
dengan setengah-setengah makhluk-Nya 
berdasarkan sorotan hakikat itu, yang telah pun 
disentuh di dalam pelajaran pertama surah ini, maka 
dalam pusingan terakhir suruh ini Rasulullah s.a.w. 
telah diperintah supaya berdebat dengan kaum 
Musyrikin tentang sebuah dongeng yang didakwa 
oleh mereka bahawa malaikat-malaikat itu adalah 
puteri-puteri Allah dan tentang sebuah lagi dongeng 
yang didakwa mereka bahawa di antara Allah dan jin 
terjalin hubungan keturunan, juga supaya bersemuka 
dengan mereka tentang kata-kata mereka sebelum 
kedatangan agama Islam, iaitu kata-kata yang 
membayangkan hasrat mereka supaya Allah 
mengirimkan seorang rasul kepada mereka, juga kata- 
kata yang membayangkan kesediaan mereka untuk 
menyambut hidayat Allah andainya ada rasul yang 
datang kepada mereka dan bagaimana mereka telah 
menjadi kafir apabila rasul itu telah diutuskan kepada 
mereka. Kemudian surah ini ditamatkan dengan 
merakamkan janji Allah yang akan menolong para 
rasul-Nya mengalahkan musuh-musuh mereka, juga 
dengan membersihkan Allah S.W.T. dari sifat-sifat 
karut yang dikatakan mereka dan dengan 
memulangkan seluruh kepujian kepada Allah Tuhan 
yang memelihara semesta alam. 



» i», 

cte'd- 



i*' 





"Dan tanyalah mereka: Apakah wajar anak-anak perempuan 
diuntukkan kepada Tuhanmu dan anak-anak lelaki 
diuntukkan kepada mereka? (149) Atau apakah benar Kami 
telah menciptakan malaikat-malaikat itu sebagai anak-anak 
perempuan dan mereka sendiri menyaksi-kannya? (150) 
Ingatlah! Sesungguhnya kerana pembohongan mereka , 
mereka sanggup berkata: (151) Allah telah beranak. Dan 
sesunguhnya mereka adalah pembohong belaka (152). 
Apakah Allah mengutamakan pilihan anak-anak perempuan 
dari anak-anak lelaki? (153) Mengapa kamu jadi begini? 
Bagaimana kamu membuat keputusan begitu? (154). Apakah 
tidak kamu berfikir?(1 55). Atau apakah kamu mempunyai 
bukti yang jelas? (156) Oleh itu bawalah kitab kamu jika 
kamu benar. "(157) 


Dongeng Malaikat Puteri Allah 

AI-Qur'an mengepung kepercayaan dongeng 
mereka yang karut itu dari segenap sudut. Ia berhujah 
dengan mereka dengan menggunakan logik mereka 
dan logik masyarakat hidup mereka. Mereka lebih 
mengutamakan anak-anak lelaki dari anak-anak 
perempuan. Mereka menganggapkan kelahiran anak- 
anak perempuan itu sebagai suatu kehinaan. Mereka 
mengira perempuan sebagai makhluk yang lebih 
rendah martabatnya dari lelaki, namun demikian 
mereka tergamak mendakwa bahawa malaikat- 
malaikat itu perempuan belaka dan mereka adalah 
puteri-puteri Allah pula. 


Di sini Al-Qur'an menurut Iiut mereka dan 
menggunakan logik mereka sendiri kemudian 
mengenakan mereka dengan logik itu supaya mereka 
melihat betapa karutnya dongeng itu walaupun 
dengan menggunakan ukuran mereka sendiri yang 
lumrah dalam masyarakat mereka: 






J 

O 

"Dan tanyalah mereka apakah wajar anak-anak perempuan 
diuntukkan kepada Tuhanmu dan anak-anak lelaki 
diuntukkan kepada mereka? "(149) 


k k k k k k 


(Pentafsiran ayat-ayat 149 - 166) 



Yakni adakah patut jika anak-anak perempuan yang 
dianggapkan mereka lebih rendah martabatnya dari 
anak-anak lelaki itu telah dijadikan mereka sebagai 
anak-anak Allah, sedangkan mereka sendiri 
mengutamakan anak-anak lelaki? Atau apakah patut 
Allah memilih anak-anak perempuan dan 
meninggalkan untuk mereka anak-anak lelaki? 
Kedua-dua itu tidak betul belaka. Oleh itu tanyalah 
mereka tentang dakwaan mereka yang karut-marut 
itu. 

Dan tanyakan mereka pula tentang punca 
timbulnya dongeng itu. Dari mana mereka tahu 
bahawa malaikat-malaikat itu perempuan? Adakah 
mereka hadir dan melihat sendiri ketika malaikat- 
malaikat itu diciptakan Allah hingga mereka tahu jenis 
mereka? 

"Atau apakah benar Kami telah menciptakan malaikat - 
malaikat itu sebagai anak-anak perempuan dan mereka 
sendiri menyaksikannya. "(150) 


Al-Qur'an menyebut nas kata-kata mereka yang 
dusta terhadap Allah: 



"Ingatlah sesungguhnya kerana pembohongan mereka, 
mereka sanggup berkata: (151) Allah telah beranak. Dan 
sesungguhnya mereka adalah pembohong belaka."(1 52) 


Yakni mereka adalah pembohong walaupun 
mengikut pandangan adat dan logik yang lumrah 
dalam masyarakat mereka sendiri yang memang 
mengutamakan anak-anak lelaki dari anak-anak 
perempuan, jadi bagaimana pula Allah 
mengutamakan anak-anak perempuan dari anak-anak 


lelaki? 


"Apakah Allah mengutamakan pilihan 
perempuan dari anak-anak lelaki? "(1 53) 


anak-anak 


Kemudian Ai-Qur'an memperlihatkan 

kehairanannya terhadap dakwaan mereka yang 
melupakan logik yang lumrah di daiam masyarakat 
mereka sendiri: 



"Mengapa kamu jadi begini? Bagaimana kamu membuat 
kseputusan begitu? (154) Apakah tidak kamu berfikir?"(155) 

Dari manakah kamu mengambil sandaran dan dalil 
di atas keputusan yang didakwakan kamu itu? 



~A$au apakah kamu mempunyai bukti yang jelas? (156) Oleh 
bu bawalah kitab kamu jika kamu benar "(157) 


Satu lagi dongeng ialah dongeng adanya hubungan 
keturunan di antara Allah S.W.T. dengan jin. 



"Ban mereka (kaum Musyrikin) telah menjalinkan hubungan 
l&uwnan di antara Allah dan jin, sedangkan jin-jin itu 
benar-benar mengetahui bahawa mereka juga akan 
dhadirkan para hari Qiamat (untuk menerima balasan 
AMah). "(158) 

Mereka telah mendakwa bahawa malaikat-malaikat 
fa adalah puteri-puteri Allah yang dilahirkan oleh 


isteri-Nya jin perempuan. Itulah hubungan keturunan 
dan kerabat, sedangkan jin-jin tahu bahawa mereka 
hanya merupakan salah satu makhluk Allah sahaja 
dan mereka juga akan dibawa dengan perintah Allah 
hadir pada hari Qiamat untuk menerima balasan 
'azab. Tentulah layanan yang seperti ini tidak layak 
diberikan kepada mereka yang mempunyai hubungan 
keturunan dan persemendaan dengan Allah. 


Di sini Allah mentanzihkan dirinya dari 
pembohongan yang karut itu: 


"Maha Suci Allah dari segala pembohongan yang disifatkan 
mereka. "(1 59) 


Kemudian golongan jin yang beriman dikecualikan 
dari golongan jin yang menerima balasan 'azab dari 
Allah. Memang dalam alam jin terdapat golongan 


yang Mu'min. 




"Kecuali hamba-hamba Allah yang 
selamat) "(1 60) 


terpilih sahaja (yang 


Kemudian kata-kata berikut ditujukan kepada kaum 
Musyrikin dan tuhan-tuhan palsu yang disembah 
mereka, juga kepada 'aqidah-'aqidah mereka yang 
sesat. Kata-kata berikut nampaknya terbit dari para 
malaikat kepada mereka sebagaimana yang dapat 
difaham dari keterangan ayat ini: 





kamu... (161) Tidaklah sekali-kali kamu dapat menyesatkan 
seorang pun dari (hamba Allah) (162). Kecuali orang yang 
akan masuk ke dalam Neraka (1 63). Dan tiada seorang pun 
dari kami (malaikat) melainkan masing-masing mempunyai 
kedudukan yang tertentu (164). Dan sesungguhnya Kami 
berdiri berbaris-barisan (menunaikan solat) (165). Dan 
sesungguhnya kami sentiasa bertasbih kepada Allah. "(1 66) 


Yakni kamu dan sembahan-sembahan kamu tidak 
dapat menyesatkan hamba-hamba Allah melainkan 
mereka yang termasuk di dalam golongan Ahli 
Neraka, iaitu orang-orang yang telah ditetapkan 
masuk Neraka. Kamu tidak mampu menyesatkan hati 
seseorang yang Mu'min yang tergolong di dalam 
kumpulan orang-orang yang ta'at. Neraka 
mempunyai bahan-bahan bakar manusia dari jenis 
yang tertentu, iaitu manusia yang mempunyai tabi'at 
yang melayangkannya untuk menerima kesesatan dan 
terpengaruh kepada para penyesat. 



222 


SURAH AS-SAAFFAAT G& 


JUZU' KE-23 


Para malaikat menjawab dongeng itu dengan 
menegaskan bahawa setiap orang dari mereka 
mempunyai batas kedudukan masing-masing yang 
tidak boleh dilampauinya. Mereka adalah hamba- 
hamba yang dijadikan Allah. Tugas mereka ialah 
mematuhi segala perintah Allah. Mereka berdiri 
bersaf-saf mendirikan solat dan bertasbih memuji 
Allah. Mereka berada pada batas kedudukan masing- 
masing tanpa melewatinya. Allah tetap Allah. 

****** 


(Pentafsiran ayat-ayat 167 - 173) 


Kemudian Al-Qur'an kembali memperkatakan 
tentang kaum Musyrikin yang menggembar- 
gemburkan dongeng-dongeng itu. Ia menyebut janji- 
janji mereka pada masa mereka dengkikan kaum 
Ahlil-Kitab yang telah menjadi Ahlil-Kitab. Mereka 
berkata: "Jika kami mempunyai kitab suci dari rasul- 
rasul yang dahulu, iaitu dari Nabi Ibrahim atau nabi- 
nabi yang dibangkitkan seiepasnya tentulah kami juga 
berada pada martabat keimanan yang melayakkan 
kami dibersih dan dipilihkan Allah." 



(m) 


"Dan sesungguhnya mereka dahulu pernah berkata: (167) 
Jika kami mempunyai kitab suci dari rasul-rasul yang 
terdahulu (168). Tentulah kami telah menjadi hamba-hamba 
Allah yang terpilih. "(1 69) 


Tetapi apabila mereka dikurniakan kitab suci yang 
lebih besar dari segala kitab suci yang pernah 
diturunkan ke bumi, mereka tidak lagi teringat 
kepada janji-janji yang dikatakan mereka: 



"(Tetapi) mereka telah mengingkarkan Al-Qur'an dan 
mereka akan mengetahui (akibatnya). "(170) 


Ancaman yang halus yang terkandung di dalam 
ungkapan "Dan mereka akan mengetahui 
(akibatnya)" adalah satu ancaman yang sesuai 
dengan perbuatan kufur mereka selepas mereka 
berangan-angan dan berjanji. Sehubungan dengan 
ancaman itu, Allah menjelaskan bahawa Dia berjanji 
akan menolong dan memberi kemenangan kepada 
para rasul-Nya: 



"Dan sesungguhnya sejak dari dahulu lagi keputusan Kami 
telah ditetapkan terhadap hamba-hamba Kami yang 
diutuskan menjadi para rasul itu (171). Bahawa mereka akan 
diberikan pertolongan sepenuhnya (172). Dan bahawa 
tentera Kamilah yang akan mendapat kemenangan." (173) 


Janji itu telah berlaku dan kata-kata Allah telah pun 
dikota. 'aqidah Islamiah telah bertunjang kukuh di 
bumi dan membangun sebagai sebuah binaan 
keimanan yang kuat walaupun dihalang dengan 
berbagai-bagai halangan, walaupun didustakan oleh 
para pendusta dan walaupun para penda'wah dan 
para pengikutnya ditindas dengan berbagai-bagai 
penindasan. 'Aqidah-'aqidah kaum Musyrikin dan 
kafirin terhapus. Kekuasaan dan kedaulatan mereka 
juga turut terhapus dan yang tinggal kekal ialah 
'aqidah-'aqidah yang dibawa para rasul. 'aqidah- 
'aqidah inilah yang menguasai hati dan akal manusia 
dan membetulkan fikiran-fikiran dan kefahaman- 
kefahaman mereka. Seterusnya walau bagaimanapun 
'aqidah-'aqidah ini masih tetap merupakan 'aqidah 
yang paling kuat dan paling kekal menguasai umat 
manusia di merata pelosok dunia. Segala percubaan 
yang telah dilancarkan untuk menghapuskan 'aqidah- 
'aqidah ilahiah yang dibawa oleh para rasul, juga 
segala usaha untuk membangunkan ideologi-ideologi 
dan falsafah-falsafah yang lain telah berakhir dengan 
kegagalan. Usaha-usaha itu telah gagal di bumi 
tempat kelahiran ideologi-ideologi dan falsafah- 
falsafah itu sendiri. Tepatlah janji Allah bahawa Dia 
akan menolong para rasul-Nya, kerana mereka 
semuanya telah dikurniakan pertolongan, dan tentera 
Allah yang dikurniakan kepada mereka itulah yang 
mencapai kemenangan. 

Gejala ini secara umumnya dapat diperhatikan di 
merata pelosok dunia di seluruh zaman. 

Janji Allah ini juga direalisasikan dalam segala 
gerakan da'wah kerana Allah, di mana para pejuang 
dan para penda'wahnya benar-benar ikhlas kepada 
Allah. Da'wah itu akan tetap menang dan mendapat 
pertolongan dari Allah walaupun ia dihalangi dengan 
berbagai-bagai halangan dan walaupun pejuang 
kebatilan mengemblengkan segala kekuatan besi dan 
api, segala kekuatan di'ayah dan pembohongan dan 
segala kekuatan perang dan penentangan. Semuanya 
merupakan pertarungan-pertarungan yang 
melahirkan berbagai-bagai natijah tetapi semuanya 
berakhir kepada janji Allah yang telah 
d imetera ikannya dengan para rasul-Nya, dan janji itu 
tidak akan mungkir walaupun dihalangi oleh seluruh 
kekuatan di bumi. Janji mendapat pertolongan, 
kemenangan dan kedudukan yang kukuh akan tetap 
dikotakan Allah. 

Janji ini merupakan salah satu dari undang-undang 
Allah yang mengendalikan alam buana, dan undang- 
undang ini berjalan terus sebagaimana berjalannya 
planet-planet dan bintang-bintang di jalan-jalan 
peredarannya yang teratur, sebagaimana bersilih 
gantinya malam dan siang di bumi di sepanjang 
zaman dan sebagaimana tercetusnya hayat di bumi 
yang mati yang disirami air. Tetapi semuanya 
bergantung kepada perencanaan Allah. Dia 
melaksanakannya apabila Dia kehendaki. Kadang- 
kadang kesan-kesan yang zahir dari janji itu kelihatan 
lambat dibandingkan dengan usaha-usaha manusia 
yang terbatas, namun janji itu tetap tidak akan 

dimungkiri selama-lamanya. Kadang-kadang janji itu 
terkota dalam bentuk yang tidak dapat difahami 
manusia kerana mereka menuntut kemenangan 
dalam bentuk-bentuk biasa dan lumrah. Mereka tidak 
dapat memahami perlaksanaan janji itu dalam satu 
bentuk yang baru melainkan setelah berlalunya sekian 
masa. 

Kadang-kadang manusia inginkan satu bentuk 
pertolongan dan kemenangan yang tertentu untuk 
tentera-tentera Allah dan para pengikut rasul-rasul- 
Nya, sedangkan Allah menghendaki untuk mereka 
satu bentuk kemenangan yang lebih sempurna dan 
lebih kekal, maka natijahnya kehendak Aliahlah yang 
terlaksana walaupun pejuang-pejuang da'wah itu 
terpaksa mengalami kesusahan dalam masa yang 
lebih panjang dari jangkaan mereka. Kaum Muslimin 
(yang berada di Madinah) sebelum berlakunya 
Peperangan Badar telah bercita-cita untuk 
merampaskan unta-unta dari angkatan kafilah 
perniagaan Quraysy, tetapi Allah menghendaki 
angkatan kafilah yang telah mendapat keuntungan 
yang banyak itu terlepas dari mereka dan Allah 
menghendaki mereka berperang dengan angkatan 
perang Quraysy yang kuat. Akhirnya ternyata bahawa 
apa yang dikehendaki Allah itu adalah lebih baik 
untuk mereka dan untuk perkembangan Islam. 
Beginilah caranya kemenangan yang dikehendaki 
Allah kepada Rasul-Nya, kepada para pejuang-Nya 
dan kepada da'wah-Nya di sepanjang zaman. 

Kadang-kadang angkatan tentera Allah tewas di 
dalam satu medan pertempuran, di mana mereka 
mengalami kekalahan teruk dan menderita dalam 
ujian itu, kerana Allah menjanjikan mereka dengan 
kemenangan dalam satu medan pertempuran yang 
lebih besar dan menyediakan suasana-suasana di 
sekeliling mereka supaya kemenangan itu dapat 
mendatangkan hasilnya dalam bidang yang lebih luas 
dan dalam garis yang lebih panjang dan dengan 
kesan yang lebih tahan dan kekal. 


Keputusan Allah telah ditetapkan iradat Allah 
terhadap janji-Nya telah dikotakan. Undang-undang 
Aliah tetap tidak berubah dan tidak akan mungkir: 






"Dan sesungguhnya sejak dari dahulu lagi keputusan Kami 
telah ditetapkan terhadap hamba-hamba Kami yang 
diutuskan menjadi para rasul itu (171). Bahawa mereka akan 
diberikan pertolongan sepenuhnya (172). Dan bahawa 
tentera Kamilah yang akan mendapat kemenangan "(173) 


****** 


(Pentafsiran ayat-ayat 174 - 179) 

Ketika mengisytiharkan janji yang tegas dan 
keputusan yang telah ditetapkan itu Allah 
memerintah Rasulullah s.a.w. supaya berpaling dari 
kaum Musyrikin dan menyerahkan mereka kepada 
janji Allah dan supaya memerhatikan keadaan mereka 
yang telah menerima keputusan 'azab dari Allah itu. 
Biarlah mereka sendiri melihat akibatnya dengan mata 
kepala mereka: 



"Oleh itu berpalinglah dari mereka hingga sampai suatu 
ketika (174). Dan lihatlah mereka , nanti mereka juga akan 
melihat (akibatnya) (175). Apakah mereka meminta supaya 
disegerakan J azab Kami? (176) Dan apabila 'azab Kami turun 
di halaman mereka i, nescaya celakalah pagi hari mereka yang 
telah diberi peringatan itu (177). Dan berpalinglah dari 
mereka hingga sampai suatu ketika (178). Dan lihatlah , nanti 
mereka juga akan melihat "(1 79) 

Tinggalkan mereka dan jangan hiraukan mereka. 
Biarkanlah mereka hingga tibanya hari turunnya 'azab 
Allah. Di sana mereka akan melihat sendiri bagaimana 
Allah merealisasikan janji-Nya terhadap engkau dan 
terhadap mereka. Andainya mereka meminta supaya 
disegerakan 'azab itu, maka kecelakaan tetap akan 
menimpa mereka pada hari Allah menurunkan 'azab 
itu ke atas mereka. Apabila 'azab itu turun di 
pekarangan mereka, maka pagi itu akan membawa 
malapetaka yang dahsyat kepada mereka. Amaran ini 
telah pun disampaikan rasul kepada mereka. 

Allah mengulang-ngulangkan perintah-Nya supaya 
beliau berpaling dan tidak menghiraukan mereka: 



"Dan berpalinglah dari mereka hingga sampai suatu 
ketika. "(178) 

Demikian juga Allah mengulangkan amaran 
terhadap kedahsyatan malapetaka 'azab yang akan 
berlaku kepada mereka: 

A "f j o, 

"Dan lihatlah , nanti mereka juga akan melihat" (179) 

Allah tidak menjelaskan malapetaka 'azab itu untuk 
menyarankan betapa dahsyatnya dan ngerinya 
malapetaka itu. 

****** 


(Pentafsiran ayat-ayat 180 - 182) 

Kemudian surah ini diakhiri dengan membersihkan 
Allah dari segala sifat yang karut dan mengkhususkan 
sifat keagungan dan kemuliaan itu kepada-Nya 
sahaja, juga dengan ucapan selamat sejahtera dari 
Allah kepada para rasuI-Nya, juga mengumumkan 
bahawa segala sanjungan itu terpulang kepada Allah 
Yang Maha Esa, Tuhan semesta alam yang tiada 
sekutu bagi-Nya: 



"Maha Sucilah Tuhanmu , Tuhan yang mempunyai 
keagungan dari segala apa yang dikatakan mereka (180). 
Dan selamat sejahtera ke atas para rasul (181). Dan segala 
kepujian terpulang kepada Allah yang memelihara semesta 
alam. "(182) 

Itulah kata penamat yang amat sesuai dengan 
pembicaraan-pembicaraan surah ini dan itulah kata 
penamat yang menyarankan segala persoalan yang 
dibicarakan surah ini. 


****** 



